open-index/open-wikipedia-markdown huggingface dataset:
香港中旅汽車服務

**香港中旅汽車服務有限公司**（**China Travel Tours Transportation Services H.K. Ltd**）係香港一間跨境客運公司，係香港交易所上市公司－香港中旅國際投資成員。

## 車隊
### 而家嘅巴士
* Irisbus EuroRider 397E.12.43：Noge Touring Star車身
* 斯堪尼亞K310IB：蘇州金龍（海格）A50／捷聯JL-09車身
* 斯堪尼亞K124IB：IRIZAR Century II車身
* 斯堪尼亞K114IB：中港之星／IRIZAR Century II車身
* 斯堪尼亞K94IB：中港之星／中港CK2004／IRIZAR Century II車身（K94IB配IRIZAR Century II車身係港澳共同車款）
* 富豪B9R：捷聯JL-09車身
* 富豪B7R：捷聯JL-05車身
* 猛獅18.360 HOCL/R（A91）（歐盟V型）：宇通車身（宇通官方名係ZK6128HD）
* 猛獅18.350 HOCL/R（A91）（歐盟IV型）：中港之星車身
* 猛獅18.360 HOCL/R（A51）（歐盟III型）：捷聯JL-07／MTrans MM10／MTrans MM20／SKS e128i車身
* 猛獅18.310 HOCL/R（A51）（歐盟III型）：Creative／MTrans MM20車身
* 猛獅18.360 HOCL/R（A82/A55）（歐盟III型）：宇通Liontong／SKS e128i車身（A82/A55為中國製底盤）
* 猛獅客車LBC6120：中港之星車身（呢款車冇猛獅技術，只採用猛獅A55底盤及猛獅引擎）
* 日產柴油JP253S：河源銀龍車身
* 五十鈴LV423R：捷聯JL-07車身
* 宇通ZK6129HC：宇通車身
* 宇通ZK6119HC：宇通車身
* 宇通ZK6100H：宇通車身（港澳共同車款）
* 宇通ZK6589HA：宇通車身
* 豐田Coaster EX（港澳共同車款）
* 三菱Fuso Rosa（港澳共同車款）
* 青年尼奧普蘭Starliner JNP6127EA（內地限定）
* 西沃客車XW6122_（採用富豪B7R底盤）：西沃9300車身（內地限定）
* 猛獅18.310 HOCL/R：中通車身（中通官方名係LCK6127H-3）（內地限定）
* 宇通ZK6120HR：宇通車身（內地限定）
* 宇通ZK6120HK：宇通車身（內地限定）
* 宇通ZK6129HB：宇通車身（內地限定）
* 宇通ZK6120HB：宇通車身（內地限定）
* 宇通ZK6129H：宇通車身（內地限定）
* 中通LCK6126H-2：中通車身（內地限定）
* 中通LCK6126H：中通車身（內地限定）
* 中通LCK6107H：中通車身（內地限定）
* 中通LCK6125H：中通車身（內地限定）
* 中通LCK6127H-1：中通車身（內地限定）
* 中通Bova Futura：Bova Futura車身（內地限定）
* 蘇州金龍（海格）KLQ6896：蘇州金龍（海格）車身（內地限定）
* 蘇州金龍（海格）KLQ6129：蘇州金龍（海格）車身（內地限定）
* 廈門金龍XMQ6115B：廈門金龍車身（內地限定）
* 廈門金龍MQ6115：廈門金龍車身（內地限定）
* 廈門金龍XMQ6115FB：廈門金龍身（內地限定）
* 廈門金龍XMQ6118CB：廈門金龍車身（內地限定）
* 廈門金龍XMQ6830HE：廈門金龍車身（內地限定）
* 廈門金龍XMQ6112FBW：廈門金龍車身（內地限定）
* 福田BJ6880U6LHB-1：福田車身（內地限定）
* 金旅XML611202A：金旅車身（內地限定）
* 金旅XML6120E5G：金旅車身（內地限定）
* 金旅XML6129E6A：金旅車身（內地限定）
* 金旅XML6129E5：金旅車身（內地限定）
* 四川一汽豐田Coaster SCT6700BB54L（內地限定）
* JMC JX6700D2：JMC車身（內地限定）
* Yangcheng YC6701C1：Yangcheng車身（內地限定）
* 申龍SLK68630FIG：Sunlong車身（內地限定）
* Jinwei GZ6700E：Jinwei車身（內地限定）
* 宇通ZK6108HGB：宇通車身（澳門限定）
* 現代Aero Express HSX（澳門限定）
* 現代Universe Space Noble（澳門限定）
* 三菱Fuso Aero Midi MK217J（澳門限定）

### 舊時嘅巴士
* 五十鈴LV781R：ISUZU Super Cruiser車身
* 五十鈴LV723R：ISUZU GALA Hi-Decker車身
* 日產柴油RP252NSN：富士重工7E車身
* 日產柴油RP210NSN：富士重工7E車身
* 日產柴油JA452SAN：SC Euroclass車身

## 路線
### 獨營
香港市區、香港國際機場、亞洲國際博覽館、香港迪士尼樂園、澳門來往廣州、佛山、南海、東莞、肇慶、中山石岐古鎮小欖、順德碧桂園、開平、廣西、番禺祈福新邨、新會、江門、台山、大梅沙、大鵬、南澳。

### 聯營
*跨境全日通
**灣仔跨境全日通
***皇崗口岸←→灣仔碼頭
****全日廿四小時提供服務
**旺角跨境全日通
***皇崗口岸←→太子鴉蘭街
****全日廿四小時提供服務
**錦上路跨境全日通
***皇崗口岸←→港鐵錦上路站
****早上至傍晚提供服務
**深西特快
***華僑城（世界之窗）←→深圳灣口岸←→九龍塘公共運輸交匯處
****早上至午夜提供服務
*沙巴特快（同 中港通、環島旅運、東僑客運合作）
**沙頭角←→粉嶺←→九龍塘→旺角 
***早上至傍晚提供服務
****傍晚繁忙時間提供由沙頭角前往旺角服務

## 旗下中國大陸公司
根據中國大陸規定，除獲豁免嘅公司外，所有經營中國大陸客運服務嘅公司唔可以用全外資身份經營。香港中旅汽車服務同中國大陸嘅合作伙伴組成以下公司（俗稱「牌頭」）經營跨境巴士服務：
* 深圳世界之窗有限公司（限左軚）
* 深圳和興中港運輸有限公司
* 廣東僑旅客運服務有限公司
* 廣東鴻岸客運有限公司
* 廣東港中旅旅運有限公司
* 廣東港中旅金煌運輸有限公司

## 連出去
* 香港中旅汽車服務有限公司
*中旅巴士網上購票（Go巴出行提供）
機場南站

**機場南站**（；），規劃嗌過（），係廣州地鐵嘅車站，2010年10月30號開放，位置喺花都區白雲國際機場1號航站樓大廳入面。

地鐵方初期考慮到有好多人帶住行李去白雲機場搭飛機而整咗闊閘機出嚟。曾經喺2010年10月30號到2016年2月4號間係廣州地鐵唯一有闊閘機嘅車站。2016年2月5號，由於二維碼入閘坐車嘅方便性大大增加，加上亦喺客流大嘅車站整咗帶嘟二維碼出入閘啲闊閘機功能，所以闊閘機已經推廣到廣州地鐵系統部分啲大客流車站入面，唔再限制喺呢個站出現。

另外，喺廣州地鐵（除外）同佛山地鐵是旦一個站啲路線牌，都有寫到呢個站附近係白雲機場嘅1號航站樓。

佢曾經從2010年10月30號開放到2017年12月27號為止做過廣州最北邊嘅車站，亦曾經喺2010年10月30號到2018年4月25號為止做過嘅北邊總站。

## 結構
### 樓層
呢個站一共有2層樓嘅地下區域。其中地面係站廳，地下一樓係嘅月台。同大多數嘅車站一樣，站廳嘅免費區入面有整到休息室同廁所，佢重係唯一兩個有休息室嘅車站（重有個喺機場北嗰邊）。而廁所喺站廳免費區西南角近住時光隧道隔籬。

由於呢個站用咗側式月台設計。若果乘客揀錯咗月臺去坐車嘅話，要返上去一層樓再重新揀過。

#### 打掂

#### 打橫

### 站廳

呢個站嘅站廳喺廣州白雲國際機場嘅1號航站樓出發廳嘅地下1樓，喺2000年起緊白雲國際機場（花都嗰間）嗰陣就事先留低咗起地鐵站嘅位出嚟。而收費區喺站廳嘅南北兩邊，中間係機場嘅人行通道，而站廳嘅收費區有好多座扶手電梯、專用𨋢同樓梯同月台接埋一齊。

### 月台

呢個站有兩個側式月台，喺廣州白雲國際機場嘅1號航站樓地底。

另外，喺車站北邊有條交叉渡綫響度。從2010年10月25號嘅北延段通車營運直到2018年4月13號晚黑尾班車到站收車為止，啲車到呢個站喺月台攆嗮客走之後，跟住入嗮渡綫，之後返轉頭到月台附近上客。喺早晚高峰之後同尾班車到站收車嗰時，啲車喺月台攆嗮客走之後會退出服務，之後返到月台嗰邊唔搭客而直接開出，中途猛咁飛站直達嘉禾車輛段，屆時會有廣播話唔畀上車。

2018年4月14號，因機場北站附近嘅二號航站樓開始搞營運前演練同調試，冚唪唥啲車除突發情況外，其它時間都唔再喺北邊條存車綫調頭，而係直接去到機場北站為止，但列車到呢個站後重係要攆客走直到2018年4月25號嗰日尾班車收車為止。從2018年4月26號頭班車開始，因繼續向北延長多一個站，車站亦降級成中途站，原先喺呢個站嘅月台電視入面寫住嘅「請勿上車」字樣亦冚唪唥刪嗮；連站廳連接月台啲禁止符號標記同埋指定單向入站導航亦改成通去機場北站同埋雙向入站啲指示標記。

### 商舖同自助服務
由於呢個站唔係廣州市區嘅車站，所以喺車站入面搵唔到半間商舖響度，因為佢哋都喺嗮站廳免費區嘅機場大樓入面。但係車站入面有好多自助服務設施畀乘客用，包括咗自動櫃員機、自動販賣機、自動影相機等；重有可以充羊城通，可以交水電費同交通罰錢嘅嘢。

### 出入口

呢個站凈係得2個出入口，但佢哋都係直接整喺廣州白雲國際機場嘅一號航站樓大廳嘅地底，所以唔似其它普通車站噉整個單獨通道嘅出入口，而係乘客通過扶梯同𨋢嚟出站，不過出咗閘之後就可以直接到達航站樓嘅地面1樓嚟接駁航空同埋地鐵。而呢兩個出口都係面對面噉喺機場航站樓嘅中間度。

從開通以嚟，由於要配合機場嘅安檢措施，乘客喺呢個站出站後，必須要經由機場方整嘅防爆安檢區嚟配合機場嘅安檢措施。

## 頭尾班車信息同配線圖

## 車站歷史
### 規劃
喺1997年嘅《廣州市城市快速軌道交通線網規劃研究（最終報告）》入面就確定咗喺廣州白雲國際機場（2004年起嘅呢間）嗰邊整咗個站係2號綫嘅終點站，嗰時係嗌「新國際機場站」嘅名。後嚟喺2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度。由於新機場起咗兩個航站樓，就整咗兩個機場嘅站出嚟，而呢個站就順便改咗名嗌「機場南站」（重有一個機場嘅站係機場北站）。而2003年嘅規劃方案入面，機場快綫改成係3號綫嘅一部份。

### 施工

機場南站開工嗰陣同埋一號航站樓一齊起，期間機場好快喺2004年8月25號啟用，而地下一樓亦事先留正嚟起地鐵站。廣州地鐵方喺2008年喐手起北延段時，用咗機場事先留正嘅結構而搞，直到2010年底完工兼通過驗收。

### 開通
2010年11月30號晏晝，因北延段開通，原先地下一樓嘅地鐵站預留區域亦同步開放。開通之後曾經一度淪落成為機場特殊收費段，令出入站啲乘客要喺行程收費嘅票價基礎上加收CNY￥5嘅機場特別費。後嚟物價局考慮到市民嘅出行經濟而喺2011年10月31號先至宣佈，將實行咗336日嘅機場特別費取消咗。

2018年4月14號，受到白雲機場二號航站樓搞開通前大演練嘅影響，呢個站雖然降級成中途站，但嗰時喺呢個站入站去機場北落車啲人必須要係地鐵工作人員、機場內部工作人員、特警同埋媒體記者、安保人員、空姐、機場醫護人員呢七種人士範圍內（要畀有效相關證件）先至畀上車。呢種制度直到同年月25號晚黑最後一班車收車為止。

2018年4月26號頭班車開出之後，由於機場北站正式向公眾對外開放，呢個站亦降級成中途站。

### 搞唔清係邊個航站樓？
2018年3月29號，廣州市民政局開始向全社會徵集主綫及啲站名時，有好多人反映到呢個站嘅站名唔知係講緊邊隻航站樓。地鐵方考慮到噉嘅事之後，同年4月11號先至決定喺廣州地鐵冚唪唥啲路線牌凡係帶「機場」字樣啲站，加咗「（1號航站樓）」、「（2號航站樓）」啲字樣嚟搞清楚係邊隻航站樓。

## 利用狀況
由於廣州地鐵3號線唔係白雲國際機場嘅唯一交通工具，而機場出面重有好多嘅地面公共交通服務。由於機場嘅設計原因，所以來往機場出發同埋到達都唔係好方便。重有凈係普通嘅地鐵綫，所以重有好多嘅乘客繼續搭機場快線同埋其它地面交通到市區，而呢個站客流麻麻地。後嚟喺2011年10月31號取消咗機場特別費之後，客流先至稍微有上升嘅趨勢。

2018年4月26號，由於機場北站正式開通，原先去機場啲客流又再分流到機場北站嗰邊上落。

## 周邊

喺機場1號航站樓嘅出站大廳跟住入去地鐵站嘅話，同地鐵轉差唔多，大概凈係要3～5分鐘，而乘客一出咗站之後坐一層樓嘅𨋢就可以去到機場入面嘅商業圈。嗰度有好多檔次嘅餐飲檔、衫褲檔，重有萬寧、電影院仔、書吧、化妝舖、䤵髮舖同茶苑等呢啲休息娛樂嘅場所。

另外，機場1號航站樓附近重有鉑爾曼大酒店響度。

## 出站注意事項
喺呢個站出站到白雲機場搭飛機啲乘客，機票寫嘅都係去「1號航站樓」或「T1航站樓」呢啲字樣，屆時要睇清楚機票寫嘅係去邊個航站樓再去指定航站樓嘅車站落車。若果喺準備搭飛機之前唔小心出錯航站樓嘅車站嘅話，都會有免費列車接駁，但必須要入去免費通道先至得。

呢啲免費通道凈畀往返機場南同機場北兩站之間用途，否則按搭霸王車處理。

## 文化裝飾

2014年4月10號，廣州地鐵入面嘅6個車站會再繼續添加「文化牆」嘅裝飾，當中就包括咗呢個站。而呢個站添加文化牆嘅理由係：呢個車站係廣州入面，最重要嘅門戶同埋交通樞紐嘅車站，重要係畀嗮全體人對廣州入面嘅第一印象。而文化牆喺2016年國慶整好。

佢嘅主題係「盛·迎」。背景係廣州市花——木棉花，重加咗好多全球唔同國家嘅問候語言，充分體驗咗廣州喜迎四面八方啲人嘅花城形象。

## 註同攷

;註

;攷

## 上一站·下一站
琶洲站

**琶洲站**（；）係廣州地鐵嘅車站，喺2003年6月28號開通，呢個站喺海珠區新港東路同會展南二路嘅交界西邊冇幾遠嗰度，西北邊隔籬冇幾遠就係琶洲展館；南邊冇幾遠就係保利世貿中心。佢重係喺中國內地嘅春運期間，廣州地區嘅等車旅客分流入面，最緊要嘅一噠等車區。呢個站從開通到而家為止，做過以下呢啲身份：

*2003年6月28號——2010年9月21號：舊2號綫嘅車站
*2003年6月28號——2005年12月26號：舊2號綫嘅總站

## 結構
### 樓層

### 站廳
琶洲站係分開咗南北兩個站廳（同樣喺新港東路嘅新港東站同埋磨碟沙站都係噉），兩個站廳同兩個月台都係俾條路軌隔開咗，但喺免費區定收費區，路軌下面都有條通道將兩邊連埋一齊。

### 月台

呢個站有2個側式月台，喺新港東路嘅琶洲展館東南邊附近同保利世貿中心北邊之間嘅地底。

另外，月台東邊有條交叉渡線響度。喺2003年6月28號嘅舊二號綫開通到2005年12月26號為止，佢成日用呢條渡線之後就返轉頭。

### 商舖同自助服務
而家嘅新港東站入面得1間7-Eleven嘅鋪頭畀乘客買嘢，就喺車站嘅北站廳入面。

但係新港東站入面好多自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

## 車站歷史
### 時期（包括舊二號綫）
#### 規劃
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館東南邊同保利世界貿易中心之間嘅位。後嚟喺1997年嘅《廣州市城市快速軌道交通線網規劃研究（最終報告）》話咗要將舊嘅二號綫一分為二，而呢個站就變咗嗰時5號綫（唔係而家嘅）嘅中途站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

#### 施工
2001年，舊嘅二號綫正式開始逳手起，工程喺2003年初搞掂。

#### 開通
呢個站喺2003年6月28號開放，嗰時係用咗舊二號綫嘅名嚟開始營運。喺啱啱開通無耐一直到2005年12月26號嘅13點59分為止，呢個站係舊二號綫嘅東邊終點站。不過到咗2005年12月26號14:00，由於同嘅大學城專綫開通之後，萬勝圍站就開始營運，結果舊二號綫向東延長到萬勝圍站，而呢個站就取消咗之前嗌二號綫終點站嘅份。

#### 路線一分為二
2007年6月25號，國家發改委通過咗廣州地鐵嘅同嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22號——24號，成條舊嘅二號綫停運咗嚟搞路線一分為二嘅工程。

#### 時期（2010年9月25號之後）
喺2010年9月25號朝早，呢個站重新開放。佢而家係8號綫嘅一個中途站。

### 時期
#### 規劃
喺2008年嘅規劃方案入面話，嗰時嘅8號綫（唔冇同而家嘅搞亂）係新出嘅大環線，嗰時係話將呢個站到萬勝圍嗰橛路一分為二，變成另一條線再延長落去，但係呢份環線方案喺2010年嘅地鐵方案入面唔單止將路線一分為二嘅計劃取消咗，重變埋而家嘅嗰度。而行嘅路線方面雖然重係條環綫，但係個環就變大咗。而就恢復返而家噉行。而將會停琶洲站。

## 利用狀況

琶洲站係廣州國際會議展覽中心嘅其中一個交通配套，喺每年嘅廣州書香節都喺會展中心嘅B區度辦，不過呢個站附近冇乜住宅同商業區。所以除咗有大型展覽或其它活動響呢度辦嗰陣，就有一大堆客商同遊客成日喺呢個站上落，甚至多到井噴咁滯。但附近一冇展覽或活動，客流量就一落千丈。

另外，由於廣州火車站咁啱有條舊二號綫經呢個站，所以廣州國際會展中心重喺中國春運期間變成廣州地區嘅另一個緊要嘅異地等車區。而會展中心喺春運期間，凈係安排每日00:00—05:00開始出車嘅旅客喺呢度等車，跟住用地鐵專列方法，將旅客直接喺琶洲站或新港東站送到去廣州火車站度坐車。主要係為咗確保廣州站嘅旅客喺發送高峰嗰陣，一直控制喺每日少過11萬人次嘅安全狀態，由2014年開始因為取消咗琶洲候乘點，就唔再搞地鐵專列。

重有，喺廣州火車站廣場入面有廣州站往返會展中心方向嘅免費穿梭巴士嚟送等春運火車啲人。

另外如估撞到特殊情況或客流激增，琶洲站重會用車站臨時封閉措嚟搞客流控制。之前2009年10月1號喺廣州國際會議展覽中心隔籬嘅珠江邊搞咗中國國慶60周年嘅焰火晚會散場嗰陣，試過因為客流太多而要封站。

## 接駁巴士
琶洲站嘅A、B出入口可以轉向西行經過呢度嘅巴士；而C、D出入口可以轉向東行經過呢度嘅巴士。

廣州地鐵，琶洲站嘅主要接駁交通一覽

;**A出入口**同埋**B出入口**
*巴士站：琶洲站、琶洲大橋南站。（西行）
*****137**：新洲總站⇆動物園南門總站
*****461**：琶洲⇆北山總站
*****564**：天河客運站總站⇆琶洲黃埔村總站
*****大學城3**：大學城（體育中心）總站⇆廣東藥學院總站
*****B7**：東圃客運站總站⇆海珠客運站總站
*****B7快**：東圃客運站總站⇆海珠客運站總站
*****229**：琶洲石基村（黃埔古港）總站⇆羅沖圍（松南）總站
*****262**：新洲（新港東）總站⇆珠江帝景苑總站 

;**C出入口**同埋**D出入口**
*巴士站：琶洲站、琶洲大橋南站。（東行）
**廣州第一巴士公司：
*****137**：動物園南門總站⇆新洲總站
*****461**：北山總站⇆琶洲
*****564**：琶洲黃埔村總站⇆天河客運站總站
*****大學城3**：廣東藥學院總站⇆大學城（體育中心）總站
*****B7**：東圃客運站總站⇆海珠客運站總站
*****B7快**：海珠客運站總站⇆東圃客運站總站
*****229**：羅沖圍（松南）總站⇆琶洲石基村（黃埔古港）總站
*****262**：珠江帝景苑總站⇆新洲（新港東）總站


## 附近嘅建築

*廣州國際會議展覽中心
*琶洲塔
*廣州香格里拉大酒店
*吉盛偉邦傢俱採購中心
*浦發銀行琶洲支行
*保利世界貿易中心
*中洲中心
*廣州國際採購中心
## 註

## 上一站•下一站
新港路 (廣州)

**新港路**（）係中國廣東省廣州市入面嘅其中一條主幹道。呢條馬路西邊喺海珠區嘅昌崗東路同東曉路嘅交界嗰頭開始，一直去到東邊嘅新洲碼頭（新洲路口）。

## 敘述
全長13.7公里。雙向2—6車道，分西、中、東三段路。

## 新港路嘅三條道路，起點到終點
*新港西路：從昌崗東路同東曉路嘅交界嗰頭去到客村立交嗰邊
*新港中路：從客村立交嗰頭去到新光快速路嗰邊
*新港東路：從雙塔路口嗰頭去到新洲碼頭嗰邊

## 經過嘅道路
呢度啲路順序係從西去到東嚟排列嘅，其中**加粗**咗嘅字係主幹道：
***[[東曉路 (廣州)|東曉路]]**、**[[東曉路 (廣州)|東曉南路]]**、**[[昌崗路|昌崗東路]]**
*瑞寶路
*下渡路
*敦和路
***[[廣州大道|廣州大道南]]**
*聚德南路
*赤崗路
***[[新光快速路]]**
*琶洲大道東
***[[華南快速幹線]]**
*會展路
*展場路
***[[科韻路]]**
***[[環城高速公路|東環高速公路]]**
*新洲路
華師站

**華師站**（；），規劃嗌過**天河北路站**（；），係廣州地鐵同嘅轉車站，呢個站有兩個站廳同月台，開通時間都唔同，其中喺2006年12月30號開放；而就喺2024年12月28號開放。位置喺天河區天科路同五山路嘅T字路口交界，隔籬冇幾遠就係華師附中西門同華南師範大學。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，既冇廁所又冇休息室響度。
#### 打掂

#### 打橫

### 站廳
華師站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺天河區天科路同五山路嘅T字路口交界東邊冇幾遠（師大後門巴士站嗰度）嘅地底。

### 商舖同自助服務
而家嘅華師站入面有便利檔、洗衫檔、書店、麵包糕餅舖同涼茶舖等呢啲鋪頭畀乘客買嘢、食嘢同洗衫、睇書都得。

另外，華師站入面重有自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站夾埋有4個出入口，分別係B、C、D，E。

## 頭尾班車信息同配線圖

## 車站歷史
###### 
#### 規劃

喺2000年嘅近期線網規劃實施調整方案入面，由於嗰時話要開發石牌村嘅地區先至喺而家呢個站整咗個支線嘅車站。喺嗰時，規劃方案話佢做**天河北站**，後嚟徵求過市民意見同考察過附近啲地名先至正式改名做**華師站**。至於點解改成呢個名，係因為離車站冇幾遠就係華南師範大學同華師附中。

#### 施工
喺2002年4月27號，呢個站正式開始逳手起，附近嘅五山路話要畀順利完成施工，先至將條路封咗，一直到2004年4月26號為止。而車站喺2004年4月初起好嗮。
#### 開通
雖然話嘅首通段喺2005年12月26號開通咗，但係呢個站重未開放。不過喺2006年12月30號嘅全線通車之後，呢個站正式開放。
###### 
#### 規劃
喺2003年嘅地鐵線網規劃入面話嗰時嘅14號綫（唔係而家嘅），行天河北路，甚至重會停呢個站嚟做同嘅轉車車站。不過喺2008年嘅規劃方案入面話變咗後嚟新出嘅8號綫環綫（唔好同而家嘅搞亂），但佢重係經呢個站。喺2010年，呢條所謂嘅「環綫」最後變成而家嘅，不過轉車嘅車站方面，重係一直冇變過。
#### 施工
2018年8月22號深夜，車站正式開始施工。期間地鐵方率先將成條天科路封咗，亦改埋天河北到五山路口同天科路到五山路等部份路口啲交通，重撤銷埋五山路口巴士站。

###### 
#### 唔再係嘅車站？
聽話2020——2040年嘅地鐵線網規劃嘅公眾諮詢方案入面講，其中一道就話呢條綫以後唔係嘅支線喇。因為份嘢話天河客運站到體育西路嗰橛將會拆出去，畀嚟營運。
### 出入口
呢個站喺開通初期，整咗B、C、D，E呢四個出入口嚟方便乘客出入站。但A出入口一直都未搞，係因為要向信源大廈借地搞施工，但信源大廈方話會破壞佢哋嘅地下機房位同埋屎渠而冇搞到。直到2010年12月天河北路近天科路口發生車禍及2011年因為爆出破壞一站一色嘅醜聞之後，亦順便提出咗點解呢個站嘅A出入口一直都未喐手嘅問題。之後天河區人大代表同政協委員猛咁同佢傾咗好多輪，傾到2012年7月先至搞掂施工嘅技術難題，亦將會配合地鐵公司嘅出入口施工。

2014年8月，地鐵方亦開始向A出入口搞招標工作，直到2016年1月20號重喺度搞緊檢測招標。

## 利用狀況
由於呢個站冇幾遠就係華南師範大學同佢嘅附屬中學，同埋間暨南大學同佢嘅附屬中學響度；週邊重有好多住宅同寫字樓響度。尤其係華南師範大學同佢嘅附中大部份啲學生仔，甚至有一小部分暨南大學同佢嘅附屬中學啲學生仔都會嚟呢個站轉地鐵去到市區入面；加上附近有好多住喺呢度附近啲住宅嘅人或喺寫字樓做嘢啲市民成日都嚟呢個站上落，所以呢個站嘅客流方面都好多下。尤其係上落班高峰，呢個站重逼到爆咁滯。

為咗緩解落班高峰時期，崗頂到體育西路站冇幾遠嘅超多客流，車站入面嘅工作人員甚至重喺呢個站搞客流控制措施都有。

## 高峰客流控制
呢個站嘅高峰客流控制時間係：

星期一到星期五（工作日期間）7：30——9：00、17：30——19：00

## 附近嘅建築同景區

### 寫字樓
*高科大廈
*廣東國際科貿大廈
*金山大廈
*信源大廈
*天河商貿大廈
*瑞華大廈
### 政府部門
*廣東省農機所
*廣東軟體行業協會
*廣州市團校
*廣州市人民政府智慧財產權局
### 商場
*東方之珠廣場
*廣州軟體資訊廣場
*華天國際廣場
### 樓盤
*金富苑
*東誠社區
*天華苑
*園田居
*天翔園
### 學校
*華南師範大學
*華南師範大學附屬中學
*暨南大學
*暨南大學附屬中學
*廣州市第113中學

## 攷

## 上一站·下一站




類:天河區鐵路站
石門 (廣州)

**石門**（）係喺中國廣東省廣州市白雲區石門街道石門村同埋佛山市南海區裏水鎮西華村入面嘅小北江同埋流溪河嘅交匯處。呢個地方喺宋元兩代都係羊城八景之一，叫「**石門返照**」。

## 「石門返照」嘅名係點嚟
喺廣州白雲區石門街道石門村同埋佛山南海區裏水鎮西華村附近，有兩條河交匯，其中一條係小北江，佢係西江同埋北江嘅匯合處，呢度水量好大、加上流得比較急，要挭鞕向西南行穿過呢帶岩石山崗，加上河道又開始有收整。而石門嘅兩岸有好多山，一到咗太陽出嚟或者係太陽落山嗰陣，出現嘅朝霞同埋晚霞，連埋好似雲霧噉嘅江水就組成咗一幅靚景。而兩岸嘅山景就倒立噉映咗喺水上面，正因為噉，先至畀人嗌咗係「石門返照」。呢度講嘅「返照」，實際上就係海市蜃樓。而呢個海市蜃樓係一個世紀之內都好難見到嘅。

## 石門返照嘅主題公園規劃

喺2012年8月，西華寺有新動作喇。喺佛山市南海區裏水鎮嘅政府入面得到消息嘅係，喺西華寺古跡嘅原基礎上整間大嘅「石門返照」主題公園，用嚟紀念以前喺廣州人心入面留低深刻印象嘅嘅千年靚景。因為南海裏水嘅金草洲頭係古代廣州水道嘅北大門。喺宋朝同埋元朝嗰陣時，出現過「石門返照」嘅羊城靚景。而佛山南海方面喺景點遺址入面規劃咗11公頃嘅公園，發掘入面嘅西華山、西華古寺、貪泉呢啲旅遊資源。

## 註

類:廣州地理
荔灣湖公園

**荔灣湖公園**（），係廣東省廣州市荔灣區入面嘅其中一間公園，係喺廣州嘅西邊風景比較靚嘅荔枝灣、泮塘湧、荔香園等嘅基礎上開闢出來嘅。

## 史

呢間公園喺西關荔枝灣畔，民國時期未開闢公園前，就係廣州市度嘅唯一嘅消暑地，唔少人會專登過去扒艇暢遊，夕陽時分啲風情號稱比得上「西子湖邊秦淮河畔」。1930年代初以來，伴隨巴士線開達多寶橋同多寶路等馬路開闢，程天固等市政府官員，就有計劃喺呢度推動開闢公園。初頭係計劃過整公園式馬路，後尾計劃係沿用荔香園舊址，擴大成片地區做荔灣娛樂公園。不過民國政府一路都未有實行。

到咗中共接掌後嘅1958年，卒之喺廣州市人民政府嘅發動下，愛啲市民做義務勞動，嚟到民國時經計劃嘅地方度開工，整出嚟人工湖先，喺1960年，呢噠地先至改咗名叫「荔灣湖公園」，佢嘅掛牌係有由前民盟主席同埋最高人民法院院長沈鈞儒嚟寫咗呢間公園嘅名。係屬於荔灣區級文化休息公園。而呢個地名好西關化，公園附近同入面重有豐富嘅人文景觀。重有附近冇幾遠有間仁威廟同埋荔枝灣涌就喺公園隔離。

## 概覽
### 地理位置
呢間公園東邊靠住龍津路同泮塘路；南邊去到西關口；西邊去到黃沙大道；北邊去到中山八路。

### 面積
呢間公園嘅佔地面積大概400000平方米，其中湖面大概霸咗成間公園嘅三分之二。

### 公園嘅特色同復建
呢間公園喺以湖泊嚟做主體，公園入面有4個湖，佢係由小翠湖、玉翠湖、如意湖、五秀湖呢4個湖嚟組成。

其中公園入面有亭、台、榭、廊、軒、閣呢六個全部都喺碧波嘅綠樹入面，有南國風光嘅氣派。佢重係一棟有遊覽、文體、娛樂、休息喺埋一齊嘅多功能、綜合性公園。公園入面重有好多種遊樂設施、健身場館、國際標準嘅游水池、遊艇、BB樂園等。入面重有飯店、酒廊、小賣部、燒烤場等呢啲服務設施。

喺小翠湖嘅浮香塢度有茶藝樂園。為咗重現舊陣時嘅荔枝灣園林同埋景觀嘅關係，荔灣區政府試過由庫房度掟咗幾百萬蚊，落去喺五秀湖邊整返個仿大清名園——海山仙館嘅大屋，重有兩個水亭同埋兩層樓高嘅展覽大廳。

而五秀湖入面嘅菱洲島已經種嗮荷花同埋荔枝樹，宣稱係恢復咗舊時荔枝灣嘅風景。喺1985年，經過組織公眾嘅推薦同埋專家嘅鑑定，公園入面重揀咗荔灣湖入面嘅八景：花坪舞緣、榕蔭歌聲、玉湖泛舟、荔擁虹橋、仙祠古渡、春波松影，紫微秀徑同埋沙渚菰蒲。而呢八景都係遊覽荔灣湖嘅地方。公園附近重有間廣州市嘅三大園林酒家嘅其中一間酒家——泮溪酒家，呢個都係中外嘅遊客成日都嚟呢度食廣州啲靚嘢嘅。 

### 主要活動場所
呢間公園嘅主要活動場所都係集中喺玉翠湖嘅範圍同埋周邊，入面有各種遊樂、健身器械同埋設備。喺公園嘅南邊重有佔地1755平方米嘅國際標準游水池嘅康樂中心。而喺小翠湖附近嘅浮香塢，依家係名貴花卉、鳥、魚、蟲同埋名家字畫、民間藝術珍品嘅展覽欣賞區。而如意湖附近嘅拾蔭洲就有霧插室同埋組培室，而呢兩個地方都係名貴稀有品種嘅花卉苗木培育欣賞區。喺五秀湖附近重有全市最長嘅貼水長廊，佢係由橋、亭、廊、軒呢四樣嚟組成，全長有192.8米。

### 開放時間
每日06:00—22:30

## 附近嘅交通
;地鐵
：中山八站
;電車
中山八路站、荔灣湖公園西門站
;巴士
泮塘站、仁威廟站、中山八路站、石路基站、荔灣湖公園西門站
大通寺

**大通寺**可以係：

## 中國嘅大通寺
*大通寺 (廣州)，喺廣東省廣州市荔灣區。
*大通寺 (撫州)，喺江西省撫州市黎州縣。

## 日本嘅大通寺
*大通寺 (京都)，喺近畿地方京都縣京都市。
*大通寺 (長濱)，喺近畿地方滋賀縣長濱市。
*大通寺 (大阪)，喺近畿地方大阪府大阪市。
*大通寺 (千葉)，喺關東地方千葉縣千葉市。
*大通寺 (福岡)，喺九州地方福岡縣福岡市。
*大通寺 (靜岡)，喺中部地方靜岡縣沼津市。
*大通寺 (岡山)，喺中國地方岡山縣矢掛町。
*大通寺 (長野)，喺中部地方長野縣木曾郡。
甲子

**甲子**係六十甲子干支入面順序為第1個，遁還方法形式迴流干支嘅每個年份循環之一，稱為一甲子，表示用循還60年嘅第1個。

## 甲子年
甲子年係黃曆第1年，係鼠年嘅排序之一。

01
丙子

**丙子**係六十干支入面嘅第13個。

## 丙子年
丙子年係黃曆第13年，係鼠年嘅排序之一。
壬子

**壬子**係六十干支入面嘅第49個。

## 壬子年
壬子年係黃曆第49年，係鼠年嘅排序之一。
乙丑

**乙丑**係六十干支入面嘅第2個。

## 乙丑年
乙丑年係黃曆第2年，係牛年嘅排序之一。
丁丑

**丁丑**係六十干支入面嘅第14個。

## 丁丑年
丁丑年係黃曆第14年，係牛年嘅排序之一。
己丑

**己丑**係六十干支入面嘅第26個。

## 己丑年
己丑年係黃曆第26年，係牛年嘅排序之一。
辛丑

**辛丑**係六十干支入面嘅第38個。

## 辛丑年
辛丑年係黃曆第38年，係牛年嘅排序之一。
癸丑

**癸丑**係六十干支入面嘅第50個。

## 癸丑年
癸丑年係黃曆第50年，係牛年嘅排序之一。
庚子

**庚子**係六十干支入面嘅第37個。

## 庚子年
庚子年係黃曆第37年，係鼠年嘅排序之一。
戊子

**戊子**係六十干支入面嘅第25個。

## 戊子年
戊子年係黃曆第25年，係鼠年嘅排序之一。
丙寅

**丙寅**係六十干支入面嘅第3個。

## 丙寅年
丙寅年係黃曆第3年，係虎年嘅排序之一。
戊寅

**戊寅**係六十干支入面嘅第15個。

## 戊寅年
戊寅年係黃曆第15年，係虎年嘅排序之一。
壬寅

**壬寅**係六十干支入面嘅第39個。

## 壬寅年
壬寅年係黃曆第39年，係虎年嘅排序之一。
甲寅

**甲寅**係六十干支入面嘅第51個。

## 甲寅年
甲寅年係黃曆第51年，係虎年嘅排序之一。
辛卯

**辛卯**係六十干支入面嘅第28個。

## 辛卯年
辛卯年係黃曆第28年，係兔年嘅排序之一。
癸卯

**癸卯**係六十干支入面嘅第40個。

## 癸卯年
癸卯年係黃曆第40年，係兔年嘅排序之一。
丁卯

**丁卯**係六十干支入面嘅第4個。

## 丁卯年
丁卯年係黃曆第4年，係兔年嘅排序之一。
己卯

**己卯**係六十干支入面嘅第16個。

## 己卯年
己卯年係黃曆第16年，係兔年嘅排序之一。
庚辰

**庚辰**係六十干支入面嘅第17個。

## 庚辰年
庚辰年係黃曆第17年，係龍年嘅排序之一。
壬辰

**壬辰**係六十干支入面嘅第29個。

## 壬辰年
壬辰年係黃曆第29年，係龍年嘅排序之一。
甲辰

**甲辰**係六十干支入面嘅第41個。

## 甲辰年
甲辰年係黃曆第41年，係龍年嘅排序之一。
丙辰

**丙辰**係六十干支入面嘅第53個。

## 丙辰年
丙辰年係黃曆第53年，係龍年嘅排序之一。
己巳

**己巳**係六十干支入面嘅第6個。

## 己巳年
己巳年係黃曆第6年，係蛇年嘅排序之一。
辛巳

**辛巳**係六十干支入面嘅第18個。

## 辛巳年
辛巳年係黃曆第18年，係蛇年嘅排序之一。
戊辰

**戊辰**係六十干支入面嘅第5個。

## 戊辰年
戊辰年係黃曆第5年，係龍年嘅排序之一。
乙巳

**乙巳**係六十干支入面嘅第42個。

## 乙巳年
乙巳年係黃曆第42年，係蛇年嘅排序之一。
癸巳

**癸巳**係六十干支入面嘅第30個。

## 癸巳年
癸巳年係黃曆第30年，係蛇年嘅排序之一。
乙卯

**乙卯**係六十干支入面嘅第52個。

## 乙卯年
乙卯年係黃曆第52年，係兔年嘅排序之一。
庚午

**庚午**係六十干支入面嘅第7個。

## 庚午年
庚午年係黃曆第7年，係馬年嘅排序之一。
丁巳

**丁巳**係六十干支入面嘅第54個。

## 丁巳年
丁巳年係黃曆第54年，係蛇年嘅排序之一。
壬午

**壬午**係六十干支入面嘅第19個。

## 壬午年
壬午年係黃曆第19年，係馬年嘅排序之一。
戊午

**戊午**係六十干支入面嘅第55個。

## 戊午年
戊午年係黃曆第55年，係馬年嘅排序之一。
辛未

**辛未**係六十干支入面嘅第8個。

## 辛未年
辛未年係黃曆第8年，係羊年嘅排序之一。
癸未

**癸未**係六十干支入面嘅第20個。

## 癸未年
癸未年係黃曆第20年，係羊年嘅排序之一。
乙未

**乙未**係六十干支入面嘅第32個。

## 乙未年
乙未年係黃曆第32年，係羊年嘅排序之一。
丁未

**丁未**係六十干支入面嘅第44個。

## 丁未年
丁未年係黃曆第44年，係羊年嘅排序之一。
甲午

**甲午**係六十干支入面嘅第31個。

## 甲午年
甲午年係黃曆第31年，係馬年嘅排序之一。
丙午

**丙午**係六十干支入面嘅第43個。

## 丙午年
丙午年係黃曆第43年，係馬年嘅排序之一。
己未

**己未**係六十干支入面嘅第56個。

## 己未年
己未年係黃曆第56年，係羊年嘅排序之一。
壬申

**壬申**係六十干支入面嘅第9個。

## 壬申年
壬申年係黃曆第9年，係猴年嘅排序之一。
甲申

**甲申**係六十干支入面嘅第21個。

## 甲申年
甲申年係黃曆第21年，係猴年嘅排序之一。
丙申

**丙申**係六十干支入面嘅第33個。

## 丙申年
丙申年係黃曆第33年，係猴年嘅排序之一。
戊申

**戊申**係六十干支入面嘅第45個。

## 戊申年
戊申年係黃曆第45年，係猴年嘅排序之一。
癸酉

**癸酉**係六十干支入面嘅第10個。

## 癸酉年
癸酉年係黃曆第10年，係雞年嘅排序之一。
庚申

**庚申**係六十干支入面嘅第57個。

## 庚申年
庚申年係黃曆第57年，係猴年嘅排序之一。
丁酉

**丁酉**係六十干支入面嘅第34個。

## 丁酉年
丁酉年係黃曆第34年，係雞年嘅排序之一。
辛酉

**辛酉**係六十干支入面嘅第58個。

## 辛酉年
辛酉年係黃曆第58年，係雞年嘅排序之一。
己酉

**己酉**係六十干支入面嘅第46個。

## 己酉年
己酉年係黃曆第46年，係雞年嘅排序之一。
甲戌

**甲戌**係六十干支入面嘅第11個。

## 甲戌年
甲戌年係黃曆第11年，係狗年嘅排序之一。
丙戌

**丙戌**係六十干支入面嘅第23個。

## 丙戌年
丙戌年係黃曆第23年，係狗年嘅排序之一。
乙酉

**乙酉**係六十干支入面嘅第22個。

## 乙酉年
乙酉年係黃曆第22年，係雞年嘅排序之一。
戊戌

**戊戌**係六十干支入面嘅第35個。

## 戊戌年
戊戌年係黃曆第35年，係狗年嘅排序之一。
庚戌

**庚戌**係六十干支入面嘅第47個。

## 庚戌年
庚戌年係黃曆第47年，係狗年嘅排序之一。
乙亥

**乙亥**係六十干支入面嘅第12個。

## 乙亥年
乙亥年係黃曆第12年，係豬年嘅排序之一。
壬戌

**壬戌**係六十干支入面嘅第59個。

## 壬戌年
壬戌年係黃曆第59年，係狗年嘅排序之一。
丁亥

**丁亥**係六十干支入面嘅第24個。

## 丁亥年
丁亥年係黃曆第24年，係豬年嘅排序之一。
癸亥

**癸亥**係六十干支入面嘅第60個，亦係最後一個年份。

## 癸亥年
癸亥年係黃曆第60年，係豬年嘅排序之一。

60 (最後)
己亥

**己亥**係六十干支入面嘅第36個。

## 己亥年
己亥年係黃曆第36年，係豬年嘅排序之一。
辛亥

**辛亥**係六十干支入面嘅第48個。

## 辛亥年
辛亥年係黃曆第48年，係豬年嘅排序之一。
黃埔大道站

（），規劃時期嗌過（）同（），佢係嘅車站，喺天河區黃埔大道西嘅南邊嘅珠江東、西路嘅交界。呢個站響2010年11月8號開通。

呢度可以提醒嘅係：去呢個站坐車嘅話，一定要入咗花城匯入面先至可以搵到佢。

## 車站嘅結構
### 樓層
呢個站一共有2層樓嘅地下區域，其中地下1樓係站廳，有票務設施同客務中心、警務室；地下2樓係嘅月台。同大多數嘅車站一樣，冇廁所同休息室響度。
#### 垂直結構

#### 水平結構

### 站廳
呢個站嘅站廳同花城大道站、婦兒中心站一樣，都係起喺花城匯嘅地底。入面有售票機同客服中心響度。而站廳嘅收費區入面有扶手電梯同樓梯往返月台都得。
### 月台
呢個站有1個島式月台，喺天河區黃埔大道西嘅南邊嘅珠江東、西路嘅交界嘅地底。

### 商舖同自助服務
呢個站同大部份嘅車站一樣，冇商舖；但係得1臺自動櫃員機同埋自動販賣機響度。

### 出入口

呢個站凈係得1個出入口咁少，就喺花城匯廣場入面。而出口通常去黃埔大道西嗰一帶附近。

## 頭尾班車信息同配線圖
}

▼婦兒中心站
|}

## 利用狀況
由於呢個站上面就係花城匯廣場，隔籬重有啲寫字樓響度。除咗正常返工時間有啲客流之外，其它時間重有好多乘客嚟花城匯入面買嘢同食嘢。所以呢個站都有啲客流吓。喺上落班高峰或周末、節假日等呢啲時間都有幾多人嚟坐車嘅。

## 上一站·下一站




類:天河區鐵路站
底衫褲

**底衫褲**指最入面嘅衫同褲，有時簡稱「底衫」。

## 睇埋
*胸圍
*丁字褲
*三角褲
睏覺衫

**睏覺衫**（又寫**瞓覺衫**）係專門喺睏覺嗰陣著嘅衫同褲，通常柔軟同鬆身，等人可以好舒服咁睏返覺。

## 睇埋
*連身睏覺衫
*女裝睏覺袍
褲頭帶

**褲頭帶**係勒住褲頭嘅帶，通常藏喺褲頭入便。好似繩咁，可以拉實打結，以免甩褲。依類褲叫綁帶褲，常見於睡衣、運動褲、泳褲。有時唔想用褲頭帶，以有橡筋嘅橡筋褲代替。不過亦有橡筋褲都加條褲頭帶做保險。

類:帶
白袍

**白袍**係種白色嘅長袖袍，通常係實驗室人員（叫**實驗袍**）或者醫生（叫**醫生袍**）著喺面頭，通常用棉、麻或者聚酯做，衫腳長到落大髀。

由於白袍令人聯想到科學家或者醫生，唔少賣健康產品嘅廣告都會搵演員著白袍做推銷。
太空衣

**太空衣**係專俾太空人著嘅衫褲，完全密封，除咗可以保持入面嘅溫度、濕度同氣壓正常，仲可以提供氧氣同埋遮擋輻射。因為太空衣咁多功能，太空衣一般造價都貴過普通嘅衫好多－廿一世紀初嘅太空衣一件造價閒閒地成幾百萬美金。
人民路 (廣州市區)

**人民路**（）係中國廣東省廣州市入面嘅其中一條主幹道，呢條主幹道喺荔灣區同埋越秀區嘅交界。成條馬路南北走向，南邊從沿江西路嘅西濠涌（依家係地下濠涌）涌口開始，一直向北去到環市西路嘅廣州火車站廣場嗰頭。馬路上面重有條喺1987年整好嘅人民路高架橋。而駕駛方向除咗人民路高架橋嘅最南邊、沿江西路到西堤二馬路附近同埋廣州火車站附近至站南路路口方向嘅地方係單向行駛之外，其它部份都係雙向行駛。呢條路響1920年起，一直到1974年先至鋪好。

## 概要
全長4562米，闊31米，雙向4——6車道。其中單向行駛嘅路段——沿江西路到西堤二馬路附近同廣州火車站附近到站南路路口呢部份，凈係可以從南向北行，其他地方都可以雙向行。呢條馬路分開做南、中、北三條嘅。

## 史

其實人民路嘅大部分路段都係以前嘅廣州西城牆，佢分隔咗城入面同埋城出面嘅西關商業區。喺民國九年（1920年）開始拆城牆嚟整馬路，其中包括咗太平南路同埋太平北路（依家係沿江西路到大德路嘅部份）、豐寧路（依家係大德路到中山六路部份）、長庚路（依家係中山六路到方便醫院（依家係廣州市第一人民醫院）部份）；喺中華人民共和國成立咗之後冇耐，就整咗條虎長路（依家係廣州市第一人民醫院到東風西路部份）；而凈低嘅東風路到廣州火車站附近嘅流花湖東路（依家係東風路到流花路口）同埋友誼路（依家係流花路到廣州火車站廣場）係喺20世紀60年代到1974年先至鋪好嗮。而太平路、豐寧路、長庚路、虎長路、友誼路、流花湖東路呢6條路喺1966年嘅文革嗰陣，被當局全部合併嗮，統一改咗啀「人民路」呢個名重一直用到依家。

### 人民路高架

喺1986年，從人民南路嘅沿江路部份開始一直到依家嘅流花湖公園東門附近，就整咗條人民路高架橋，而呢條橋喺1987年開通，喺條橋開通無耐，就人山人海。不過依家係用嚟行車嘅。其中喺2001年，因為廣州市政府考慮到沿江西路成日大塞車同埋影響咗珠江嘅周圍景觀，重有匝道嘅利用率好少嘅問題，先至將人民路高架嘅最南邊其中去沿江路嘅嗰條匝道拆咗。

## 人民路嘅三條道路，起點到終點
*人民南路：從沿江西路嘅西濠涌口嗰頭一直去到上九路同大德路嘅交界嗰邊
*人民中路：從上九路同大德路嘅交界嗰頭一直去到中山七路同中山六路嘅交界嗰邊
*人民北路：從中山七路同中山六路嘅交界嗰頭一直去到環市西路嘅廣州火車站廣場嗰邊

## 經過嘅道路

呢度啲路順序係從南去到北嚟排嘅，其中**加粗**咗嘅字係主幹道：
***[[沿江路 (廣州荔灣至廣州越秀)|沿江西路]]**
*西堤二馬路、西濠二馬路
*十三行路、仁濟西路
*和平東路、一德路
*大新路
*上九路、大德路
*同樂路*【掘頭路】*
*長壽東路
*觀綠路
*龍津東路、惠福西路
***中山七路**、**[[中山路 (廣州荔灣至廣州天河)|中山六路]]**
*淨慧路
*西華路
***[[東風路 (廣州荔灣至廣州天河)|東風西路]]**
*流花路
*站南路
***[[環市路 (廣州荔灣至廣州天河)|環市西路]]**

## 註
黃邊站

**黃邊站**（；），規劃嗌過**上林鎮站**（；），係廣州地鐵嘅車站，2010年9月25號開放，位置喺白雲區黃邊北路同廣雲路嘅交界，時代玫瑰園東南邊。佢係成個廣州地鐵入面，每日列車服務時間最長嘅車站，長度係每日18個鐘頭又13分鐘。

## 結構
### 樓層
呢個站一共有2層樓嘅地下區域。其中地下一樓係站廳同嘅月台，而地下二樓係免費區同收費區嘅聯絡通道。同大多數嘅車站一樣，冇休息室同廁所響度。
#### 打掂

#### 打横

### 站廳
黃邊站喺分開咗東西兩個站廳出嚟，但同白雲新城嘅另外3個站嚟PK下，雖然話呢個站嘅兩個站廳同兩個月台都係有條路軌隔開咗，但係唔理你係免費區定收費區都有條通道連埋一齊，就喺條軌道嘅下面。

### 月台
呢個站有2個側式月台，喺廣雲路同黃邊北路交界嘅地底。

### 商舖同自助服務
而家嘅江夏站入面得好少舖頭畀乘客買嘢同食嘢，有便利檔同麵包檔等。但係車站入面有自助服務設施畀乘客用，包括咗自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車嘅服務。而商舖喺車站嘅A出入口附近。

### 出入口

呢個站一共有3個出入口。分別係A、B、D。

## 頭尾班車信息同配線圖
}

▼江夏站
|}

## 車站歷史
### 規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅「上林鎮」站，嗰時嘅站位就喺黃邊村入面，雲山詩意小區西北邊嗰度。但係嗰時重係一片農田，未得到有效嘅開發。到咗2002年，呢個站嘅站位就移咗入嚟而家呢度，重改咗名嗌「黃邊」站，嗰時要等白雲機場搬走咗先至可以起。

### 工程

由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起。但係喺起之前，究竟起地底定係高架站就一直拗咗好耐，最後決定話將車站起喺地底，係因為減少拆遷同埋噪音干擾嘅嘢。呢個站喺2010年2月份封頂。
### 開通

喺2010年9月25號，呢個站喺舊嘅2號綫一分為二之後，就開咗呢個站。而家佢係嘅中途站。

## 利用狀況
呢個站同江夏站一樣，附近冇幾遠大多數都係時代玫瑰園為主嘅住宅社區同埋黃邊村、上林鎮等城中村鎮，所以呢個站嘅客流都係啲黃邊村、上林鎮同埋附近嘅住宅社區周邊嘅居民上落。由於家陣有咗地鐵就好方便，所以有部分距離車站較遠嘅居民——好似喺白雲花園、樂得花園等村西邊嗰帶住嘅居民，甚至係住喺元下田村嘅居民都坐巴士嚟呢個站轉地鐵。而客流方面，呢個站都幾多人下。尤其係上下班高峰期嗰陣，有好多乘客喺呢個站上落車。

另外，呢個站距離嘅白雲大道北站比較近（喺黃邊站嘅B出入口到白雲大道北站嘅C1出入口嘅距離有1.3公里），所以喺呢個站坐車嘅乘客，一般都係去荔灣區、甚至係越秀區嘅中央公園、農講所、越秀公園、廣州火車站、北京路步行街、江南西或海珠廣場嗰邊。

## 接駁巴士
黃邊北路：
:38、425、927
黃邊地鐵站總站：
:743
時代玫瑰園總站：
:38、58、高快18

## 附近嘅建築同景區
* 時代玫瑰園
* 金碧雅苑
* 雲山詩意
* 黃邊村
* 上林鎮

## 註

## 上一站·下一站
羊城八景

**羊城八景**（）指嘅係廣州景點嘅其中8個靚景，呢「8個景」嘅篩選，每次都有唔同。正所謂「仁者樂山，智者樂水」。廣州嘅山水嘅靚法係有史以嚟，啲人成日都嚟睇同讚嘅，而「羊城八景」就係自宋朝開始就開始有嘅，而且一直行到依家㗎啦，到依家為止一共揀咗48處靚景。而呢啲八景都係有史以嚟，啲人成日都嚟睇同讚嘅靚凈，如估係詩詞嚟講，就有400幾首噉多。

## 出現
據史書記載，其實廣州就喺宋朝開始，有羊城八景嘅篩選喇。而宋朝嘅工商業比較發達（尤其係比較犀利嘅對外貿易），喺依家光塔路嘅一帶形成嘅「蕃坊」、「蕃學」、「蕃市」都好繁華，仲有富民思想嘅流行同多彩嘅市民生活，兼呢度有市民同埋外商都好鍾意風景名勝。呢個就係篩選羊城八景嘅來由。

喺宋朝之後，羊城八景嘅篩選已經成為咗傳統，而且經歷咗好多年，從來都未停過咁滯。但係隨住自然條件嘅變遷同埋時代嘅發展，有啲風景出現咗唔同嘅風采，此外時人嘅審美觀亦唔同，所以都有好多新景替舊景。

羊城八景唔單止山川融結，神靈孕秀，絢麗多姿，而且仲有好豐富嘅文化內涵，佢係自然同文化嘅寶貴遺產。

## 景

以下寫嘅景係以前羊城八景所揀出嚟嘅呢八景。有啲係依家都仲喺度，但係有啲係冇咗。
### 宋朝

### 元朝

### 明朝

### 清朝
#### 乾隆

#### 中後期

### 1963年

### 1986年

### 2002年

### 2011年

## 參考

*  
*  
*  
*
大運河 (電視劇)

《**大運河**》（英文：The Grand Canal）係香港電視廣播有限公司拍攝嘅大型古裝電視劇，係無綫電視早期第一批遠赴中國大陸取景嘅電視劇，全劇共60集，監製劉仕裕。

套劇共分為3部：第1部名為《風塵三俠》，第2部名為《瓦崗英雄》，第3部名為《逐鹿中原》。

## 故事大綱
隋朝年間隋煬帝登基後，以殘暴不仁嘅手法治國，虯髯客等一眾群雄適時而起。虯髯客結識咗李世民、李靖等一眾好漢，但其後內訌而互相反目。
楚河漢界

**楚河漢界**係指秦代滅亡後楚王項羽同漢王劉邦簽和約劃嘅國界。象棋亦都用呢樣嘢做雙方嘅分界。
楚留香之蝙蝠傳奇

**楚留香之蝙蝠傳奇**係武俠小說家古龍喺1971年寫嘅楚留香系列小說第五部、新傳第二部。
殺人凶戲

《**殺人凶戲**》（，），係齣2012年拍嘅紀錄片，主要講述1965年嘅主要兇手同佢哋領導下嘅準軍事組織（簡稱 PP）而今喺印尼嘅狀況，並且由佢哋親自重新演繹當年非法審訊、折磨同屠殺所謂「共產主義者」（其中大部分係華人）嘅種種手法同經過。爾部片獲得2014年奧斯卡獎提名，並且攞到多個獎，其中包括多個機構頒發嘅最佳紀錄片獎。由於擔心PP報復，喺官方公佈嘅演職員名單道，「Anonymous」（無名氏）出現咗幾十次。

部片喺印尼國內學術界及國外都引起好大反響，而導演  就話佢因為噉返唔到印尼。

## 參考

## 連出去
*官網
期數列外

**期數列外**（韓文：**기수 열외**），中文又譯做**期數例外**，係源自韓國海軍陸戰隊嘅名詞，指部隊嘅一種集體霸凌現象，亦都係一種體制之外嘅懲罰機制，類似英文嘅「紅色條規」（Code Red）。

## 具體型態
相對於「期數」次序，即係陸戰隊軍人用入伍年期區分長幼、決定地位嘅不成文規矩，「期數列外」係表示受到孤立嘅特定隊員，俾隊友排除喺期數次序之外、唔按前輩或者後輩嘅資格對待，俾老兵同新兵蔑視、欺侮，甚至虐待。加上傳統上注重長幼嘅韓國文化，「期數列外」意味住受到排擠嘅士兵嘅地位唔被團體認同，形成人格嘅屈辱，有少數重會導致嚴重嘅暴力事件。
期數列外現象響2011年7月江華島槍擊案發生之後，俾韓國國防部稱為「軍中惡習」；國防部長金寬鎮亦都響同一個月向大韓民國國軍幾個將級指揮官下令調查部隊入面類似嘅虐兵現象。

根據韓國軍方人權中心響2011年發表嘅調查結果，期數列外除咗排擠、孤立之外，可能涉及辱罵、毆打等等嘅行為，執勤表現唔多好又或者唔適應軍旅生活嘅士兵好容易成為受害對象。

## 相關嘅事件
2011年3月，韓國國家人權委員會公布咗陸戰隊內部發生嘅一尐不當事件，包括有老兵打新兵、迫佢哋食嘢等等；同一年6月，又公開咗一單「期數列外」嘅案例，有新兵因為無對老兵講敬語，而受到羞辱。

2011年7月，江華島嘅海岸哨所發生咗槍擊事件，有一個上兵不堪被後輩打同孤立，偷咗支步槍，響宿舍開槍射擊、又喺倉庫引爆手榴彈，造成4個人死、自己同另一個士兵受傷。同一個月，一個姓鄭嘅一等兵吊頸自殺死咗，根據遺書嘅內容，顯示受到期數列外嘅霸凌可能係佢求死嘅原因。

## 參考
赫魯曉夫

**尼基塔·謝爾蓋耶維奇·赫魯曉夫**（，國際音標：，，）係前蘇聯最高領導人、蘇聯共產黨中央委員會第一書記、蘇聯部長會議主席。1956年發表過批評對斯大林個人崇拜嘅秘密報告，並喺任期內積極實行政策。曾經發動中蘇論戰並造成中蘇交惡，亦同古巴導彈危機有密切關係。

## 出面網頁

* 
* 

類:蘇聯軍人
類:蘇聯元首
類:時代年度風雲人物
東堤二馬路

係廣州越秀大沙頭附近一條馬路，由東向西單行。東邊喺東沙角口連住白雲路同大沙頭路，西邊喺挹翠路口連住廣舞臺二馬路。

## 概要
全長187米、闊12米，2車道，凈畀從東向西行。

## 名
以前爾個區域喺珠江沿岸，而且喺廣州城牆東邊（即大東門外），所以爾段堤岸叫做東堤。由珠江北岸向北數過去，第一條係東堤大馬路，第二條就係東堤二馬路，如此類推，後來東堤大馬路變成沿江東路一部分，衹留返東堤二馬路至五馬路個名。

## 經過嘅道路
條路順序從北到南排，**加粗**嘅字係主幹道：
*廣舞臺二馬路、挹翠路
*東沙角路
***[[東濠涌高架橋]]**、白雲路、大沙頭路
八旗二馬路

**八旗二馬路**（）係中國廣東省廣州市嘅一條馬路，響越秀區嘅東堤嗰邊，附近冇幾遠就係天字碼頭。由東向西單行，成條馬路係東西走向。呢條馬路係從西邊嘅北京路同埋南堤二馬路嘅交界開始，一直向東去到東園路同埋廣舞臺二馬路嘅交界。

## 名
呢條路嘅名到依家為止，都重未有一個標準嘅講法。因為呢條路有人話係同附近嘅「八旗會館」有關，重有啲人話唔關八旗會館事。

### 同八旗會館有關
而話同八旗會館有關，就係清朝嗰啲官吏坐船到咗廣州嗰陣，就響天字碼頭嗰邊上咗岸，之後就行咗呢條路到咗八旗會館（佢嘅遺跡喺依家嚟讲已經冇埞搵啦）嗰邊休息，卒之就嗌咗八旗嗰啲馬仔同埋同八旗有關嗰啲人仔到咗「接官亭」嗰邊，去接啲官吏入嚟。後嚟過咗一定嘅歡迎儀式之後，官吏先至可以入到城嚟做官嘅。

### 唔關八旗會館事
喺2008年11月20號嘅羊城晚報話到：廣州市滿族歷史文化研究會就爆出咗猛料話所謂嘅「八旗會館」根本就唔關八旗二馬路嘅事，更加係同廣州旗人完全係唔嘑畊。究其係點解，完全係嗰陣時啲鬼佬搞錯咗（因為滿洲人冇會館嘅習俗呢筍嘢玩嘅），搞到坊間嘅口傳都全部搞錯嗮。

## 概要
全長大概600米，闊14米，凈係可以從東邊行到西邊。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 北京路、南堤二馬路
* 文德路
* 德政南路
* 東園路、廣舞臺二馬路

## 俗語
廣州入面有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、**8旗二馬路**、9曲巷，10甫路。

## 註
京杭運河

**京杭運河**（），亦叫、**大運河**（），係隋代開通嘅運河，由廣通渠、山陽瀆、通濟渠、永濟渠、江南河組成，用洛陽做中心，西到大興城（長安），北到涿州，南到餘杭。佢全長1794公里，係世界上最長嘅運河。

## 史

京杭運河早喺春秋戰國時期，吳王夫差為咗北伐齊國而稱霸中原，就喺公元前485年開咗條邗溝（邗城東南至末口，今日嘅江蘇揚州到江蘇淮安）將長江同淮河連埋一齊。公元605年，隋煬帝為咗從外地調運糧食到京師（今日嘅北京），同埋去揚州睇「琼花」，就喺洛陽調咗幾百萬民工挖通濟渠，同時從洛陽附近挖水濟渠去到天津，之後跟住永定河通到薊（今日嘅北京東南）。公元610年整闊咗深江南河（京口到余航，今日嘅江蘇鎮江到浙江杭州），至此將南北大運河工程搞掂。

元朝定都北京之後，運河從原先到洛陽一帶取消咗，改成從江淮開始，經過山東後到南運河。而南延段從杭州到錢塘江位置喺1950年代開通咗。

## 經濟
京杭運河通航之後，一直係中國內地漕運同商旅往返嘅緊要通道，由於運河冇獨立嘅水系，所以流經地區嘅地勢高低都唔一樣。1911年嘅津浦鐵路通車之後，曾經一度拋棄，直到1949年之後幾次分段整治，大部分嘅河都通返航。

## 出面網頁

* 
* 

類:地球之最
電車

**電車**係種用電嘅車（一般係公交車），分為兩種：
*有軌電車
*無軌電車
視乎各城市發展情況，唔同地方會用簡稱「電車」來指代唔同種類電車，例如喺香港爾個簡稱係指有軌電車（香港電車），而喺廣州就係指無軌電車（廣州電車）。

亦可以指所有用電做動力嘅車，包括電動列車、電動單車同電動汽車，但係爾種用法相當少見。
The Doors

**The Doors** 係一支美國搖滾樂隊，1965年組成。樂隊對其他音樂類型都有唔同嘅影響，比如話Hard同Rockmusic。*Light My Fire*係樂隊最有代表性嘅歌曲之一。

樂隊初期成員有主音Jim Morrison、結他手Robby Krieger、貝斯手Ray Manzarek同鼓手John Densmore。

## 出面網頁
* 皇后官方網站
萬勝圍站 (地鐵)

**萬勝圍站**（；）；規劃同施工時期嗌過**琶洲塔站**（；）佢係同嘅轉車站，喺2005年12月26號嘅首通段開通咗嗰陣，一齊跟住營運。呢個站喺海珠區新港東路嘅琶洲村入面，會展•世界城嘅西北邊，有4個出入口。呢個站既係成個廣州地鐵入面，第一個開放咗之後就係轉車車站嘅地鐵站，又係成條入面，唯一用咗玻璃幕板結構嘅車站。佢從開通到而家為止，做過以下呢啲身份：

*2005年12月26號～2009年12月27號：北邊總站
*2005年12月26號～2010年10月21號：舊二號綫東邊總站
*2010年10月25號～而家：東邊總站

## 結構
### 樓層
呢個站一共有地下2層樓。其中地下1樓屬站廳同月台，而地下2樓屬免費區聯絡通道同月台。佢同大多數車站一樣，冇任何休息室同廁所響度。
#### 打掂

#### 打橫

### 站廳
萬勝圍站係分開咗南北兩個站廳，都喺嗮地下1樓。雖然話呢個站嘅兩個站廳同兩個月台都係有條路軌隔開，但係唔理你係免費區定收費區都有條通道連埋一齊，就喺條軌道嘅下面。而站廳入面重有專用𨋢同扶手電梯、樓梯往返邊個月台。

A出入口喺2016年2月26號重新開返之後，喺A出入口嗰邊重搞咗個專用站廳，喺8號綫嘅終點落客月台尾端附近落車嘅人可以喺呢度出站然後再行去其他出入口。

### 月台
呢個站嘅係側式月台，喺新港東路地底；而係島式月台，喺規劃緊嘅新滘東路地底。兩條線嘅月台啱好整咗個十字架出嚟。其中喺上面，就喺下面。而大字方面，嘅喺月台兩邊，而根本就冇大字。而呢個站嘅柱上面，唔理佢喺定係都係冇寫到站名出嚟嘅。

不過喺設計緊嘅月台嗰陣，由於要留返啲位嚟整扶手電梯同䢂等設備，所以嘅月台重長過實際嘅4L編組月台，喺列車到咗站之後，司機就一定要推開月台嘅手推門先至可以睇到月台有乜事發生。

另外，呢個站嘅月台南端有條渡綫響度。若果北邊出咗冬瓜豆腐嘅話，去黃村站啲車都喺呢條渡線返轉頭。喺開通之前，冚唪唥嘅列車都喺呢度返轉頭嘅。而嘅月台東邊都有條交叉渡線響度，而家啲車都喺呢度返轉頭。

### 商舖同自助服務
萬勝圍站嘅北站廳免費區入面有麵包檔、糕餅檔同洗衫檔，另外重有自動櫃員機、自助影相機同埋自動販賣機，重有可以充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站有4個出入口，分別係A、B、C、D。

## 頭尾班車信息同配線圖

|}

|}

## 車站歷史
### 規劃
呢個站最先出喺1997年嘅《廣州市城市快速軌道交通線網規劃研究（最終報告）》嘅方案A入面，嗰時舊二號綫一分為二之後嘅東西向路線，而路線獨立成5號綫重係噉行：

先係從西塱嗰邊開始行，一直向東去到而家昌崗站嗰頭跟住行嗰時舊二號綫嘅路線落去。去到琶洲之後就係分岔路：
*岔路A：繼續向東行，去到新洲嗰邊為止。
*岔路B：轉去北邊，去到奧體中心嗰頭。

到咗2000年嘅《近期線網規劃實施調整方案》入面話咗嗰時嘅5號綫支綫拆走咗，變成獨立嘅路線。而獨立嘅路線就變咗而家嘅，重向北延長到科學城入面。由於嗰時咁啱話要起大學城，所以就將地鐵延長到廣州大學城入面，而呢個站就直接整成嗰時舊二號綫同嘅轉車車站，而車站嘅位重係而家呢度冇變過。

### 施工
到咗2003年1月28號，舊二號綫嘅總站調整工程同首通段正式喺呢個站開始逳手起，工程一直到2005年10月先至搞掂。
### 開通
2005年12月26號，呢個站同一樣，喺首通段（大學城專綫）開通咗之後，正式開咗呢個站畀人坐車重一直到而家。
#### 舊二號綫一分為二
喺呢個站開通咗之後一直到2010年9月21號為止，係舊二號綫嘅車站。不過喺2007年6月25號，由於國家發改委通過咗廣州地鐵嘅同嘅延長段工程，而呢個工程喺2007年8月份就正式逳手。佢就係將舊嘅二號綫喺呢個站同江南西站之間嘅位拆開佢，重分別向南、西、北三個方向延長。就喺2010年9月22～24號，由於成條舊嘅二號綫都停運咗嚟搞路線一分為二嘅工程。

#### 變成同嘅轉車車站
2010年9月25號朝早，呢個站重新開放。佢而家係同嘅轉車車站。
#### 嘅延長
從呢個站開放咗之後，呢個站試過做咗嘅北邊總站，但係到咗2009年12月28號，由於嘅開通，地鐵甚至重向北延長咗一個站，而呢個站俾地鐵公司取消咗總站嘅資格。

### 站名

因為嗰時定呢個站響呢度嗰陣，車站周邊都係一大片泥地，冇乜高樓住宅同大廈、百貨商場響度，所以改名叫「萬勝圍站」。而「萬勝圍」呢三個字就係喺中國解放之前，有位地主話佢自己有幾十畝地噉解。但係好多乘客重以為呢個站附近有個萬勝圍村響度，實際根本就冇呢個村。

由於呢個站個名冇乜人知，所以就搞出咗好多拗數，重有一小部分人話將呢個站改名嗌「琶洲塔站」。但係琶洲塔離呢個站重有超過1km嘅距離，而且重容易同有軌電車嘅同名車站撈亂。

### 出入口
車站開通時凈得A、B、C、D四個出入口，其中A出入口因為隔籬要起廣州地鐵線網控制中心而喺2012年6月26號封咗，直到2016年2月26號先至重新開通。而B出入口之前喺入黃埔古港路口附近，屬臨時出入口，直到2015年12月21號先至向東移咗去琶洲城市花園嘅售樓部附近。

## 利用狀況
呢個站係廣州地鐵入面，第一個開放咗之後就係轉車嘅車站，所以就做咗往返廣州大學城嘅乘客轉車任務。不過向南延長到金洲站且向北延長到黃村站之後，坐嚟呢個站落車啲乘客想去廣州科學城、天河智慧城或南沙區嗰邊就喺呢度轉車，所以日日都好好多人嚟呢度轉車。

另外，由於距離呢個站冇幾遠就係黃埔古港等本地旅遊景區，甚至重係海珠區入面，去長洲島最近嘅地鐵站。喺廣州市區居民嚟講，一到咗好天嗰陣，有好多本地旅客嚟呢個站落車轉巴士去黃埔古村、或到新洲再轉船去長洲島（尤其係黃埔軍校嗰邊）入面玩。

## 接駁交通
海珠有軌電車
*萬勝圍站

巴士：
*日班車
*:137：新洲↔動物園南門	
*:229：琶洲石基村(黃埔古港)↔羅沖圍(松南路)	
*:262：新洲↔珠江帝景苑	
*:564：黃埔村↔天河客運站	
*:762：黃埔村↔海珠客運站	
*:旅遊3：琶洲石基村(黃埔古港)↔中成路	
*:旅遊觀光1：黃埔古村↔珠江泳場
*::高快59：琶洲石基村(黃埔古港)↔羅沖圍(松南路)	（限喺平時嘅上晝同晏晝嘅高峰期）
*::高快77：新洲→赤崗北路(藝洲路口)	（限喺平時嘅上晝同晏晝嘅高峰期）
*夜班車
*:夜66：新洲↔珠江帝景苑（限喺深夜）

## 附近嘅建築同景區

### 博物館
* 廣州地鐵博物館
### 樓盤
* 琶洲福苑
* 會展·世界城
### 祠堂
* 鄭氏宗祠
### 指揮站
* 廣州地鐵綫網指揮中心
### 商場
* 萬勝廣場
### 村落
* 黃埔古村
* 琶洲石基村
### 學校
* 廣州六中珠江中學

## 註同攷

;註

;攷

## 上一站•下一站
胡佳

**胡佳**可以係：
* 胡佳 (跳水運動員)，湖北武漢人，中國跳水運動員
* 胡佳 (社會活動家)，安徽蕪湖人，中國環保、愛滋病志願者
* 胡佳 (廈門大學教授)，廈門大學外文學院法文系教授
* 胡佳 (非誠勿擾嘅男嘉賓)，北京人，响江蘇衛視嘅《非誠勿擾》節目嘅第218期嘅男嘉賓，因為參加過呢個節目而成為網上最受關注人物
比例

**比例**（）係一個數學名詞，喺唔同地方有唔同解釋。
## 基本含義
如果有兩個變量，其中一個始終係另外一個嘅 k 倍（即係話 k 係常數），而且 k\neq0，噉𠵱兩個量就叫做成比例，而且 k 叫做**比例常數**。

比例常數同兩個量嘅次序有關，例如圓周長同直徑成比例，比例常數係 <math>\pi</math>，而反過來直徑亦同周長成比例，比例常數係 1/\pi。

## 比例式
### 相關概念
表示四個量 a,b,c,d 之間關係嘅等式 a:b=c:d 叫比例式，其中同英文冒號一樣嘅符號叫做比號，表示除法。

比例式亦可以寫成分數嘅形式：
\frac ab=\frac cd

喺比例式 a:b=c:d 道，a,d 叫做**比例外項**，b,c 叫做**比例內項**。

如果兩個比例內項相等，即係比例式係 a:b=b:c 噉款，噉 b 就叫做 a 同 c 嘅**比例中項**。討論等比數列問題嘅時候，經常會用到比例中項嘅概念。比例中項 b=\pm\sqrt{ac}。

例如，黃金分割比 p\approx 0.618 係 1-p 同 1 嘅比例中項。

### 性質
用初等代數可以好容易證明比例式嘅一系列性質。
#### 基本性質
#比例式中各項同時乘（或除）以某一非零常數，比例式仍然成立；
#比例外項之積等於比例內項之積

#### 倒數
\frac{1}{a_1}:\frac{1}{a_2}:\frac{1}{a_3}:\frac{1}{a_4}\cdots:\frac{1}{a_n}=a_2a_3a_4\cdots a_n:a_1a_3a_4\cdots a_n:a_1a_2a_3a_5\cdots a_n:\cdots:a_1a_2a_3\cdots a_{n-1}
#### 合分比定理
如果  a:b=c:d ，噉 (a\pm b):b=(c\pm d):d。上式取正號時，稱為**合比定理**，取負號時，稱為**分比定理**。
#### 等比定理
如果 a_1:b_1=a_2:b_2=\ldots=a_k:b_k，而且 b_1+b_2+\ldots+b_k\neq 0， 噉 a_1:b_1=a_2:b_2=\ldots=a_k:b_k=(a_1+a_2+\ldots+a_k):(b_1+b_2+\ldots+b_k)。𠵱個叫做**等比定理**。

## 正比例同反比例
上面講到嘅比例有時又叫正比例，噉係為咗同反比例區分。
### 正比例函數同反比例函數
函數 y=kx(k\neq0) 稱為正比例函數，𠵱個時候 y 同 x 成正比例，比例常數係 k。正比例函數係一次函數嘅特殊情形。正比例函數嘅圖像係一條過原點嘅直線。

函數 y={k\over x}(k\neq0) 稱為反比例函數，𠵱個時候 x 同 y 互為反比例關係，但係一般無「比例常數係幾多」嘅講法。反比例函數嘅圖像係一條兩個焦點連線（焦軸）同坐標軸成 45^\circ 角嘅雙曲線。

當 k=1 時，正比例函數同反比例函數都變成冪函數嘅特殊情形。

### 非正式用法
喺學術以外嘅範疇，**正比**同**反比**有時會用來分別指代正相關關係同負相關關係。所謂正相關，係指一個量大致趨勢上隨另一個量增加而增加；所謂負相關，係指一個量大致趨勢上隨另一個量增加而減少。

如果規定兩個變量都係正數（生活中用「正比」同「反比」來分別指代正相關同負相關大部分屬於𠵱種情形），噉數學上嘅正比例同反比例分別係正相關同負相關嘅特殊情形。但係如果無𠵱個限制，數學上嘅正比例亦可以係負相關，反之亦然。
二沙島

**二沙島**（）係喺珠江河嘅下游地區嘅其中一個島，呢個島響越秀區嘅東南邊，以前嗌過**二沙頭**（）呢個名。呢個島嘅四面係有珠江水包圍住，其中，島嘅東北邊對住嘅係海心沙島同埋珠江新城；西北邊對住嘅係東山湖公園；南邊係珠江嘅主航道，北邊係珠江嘅次航道，喺島嘅北面，重可以睇到對面嘅珠島賓館同埋五羊新城，西邊係對住大沙頭碼頭，島嘅南邊對住嘅係海珠區嘅濱江東路。

## 個名點嚟
呢個島係最先喺清朝嗰陣就形成咗。由於佢係喺大沙頭嘅下游，而且呢個島嘅形成係重慢過大沙頭嘅，所以改咗名叫「二沙」。佢最初嘅名係嗌咗「二沙頭」，但係廣州市喺1988年開發二沙島嗰陣，廣州市地名委員會辦公室嘅官員楊海清就將「二沙頭」呢笪地改咗個名叫「二沙島」就一直用到依家。

## 島嘅面積
東邊同西邊嘅距離長有3.3公里，南北最闊嗰度有600米，面積1.26平方公里。

## 入面嘅景區

* 星海音樂廳
* 廣東美術館
* 一大笪高級住宅
* 廣東華僑博物館
* 廣東省二沙體育訓練中心
* 二沙頭水上機場
* 街心公園
* 頤養院舊址

## 連接嘅橋
* 二沙橋
* 二沙二橋
* 廣州大橋

## 俗語
廣州入面成日有條數字地名順口簧，其中就包括咗呢度（**加粗**咗嘅字）：

1德路、**2沙頭**、3元里、4牌樓、5仙觀、6榕路、7株榕、8旗二馬路、9曲巷，10甫路。

## 註
廣東省二沙體育訓練中心

**廣東省二沙體育訓練中心**，又嗌**二沙體育訓練基地**，係中國廣東廣州一體育訓練中心，位置喺廣州市越秀區嘅二沙島入面嘅西邊。佢既係廣東最大嘅體育訓練基地，又係中國大陸入面最早起嘅優秀體育人才訓練基地。呢間訓練中心喺1954年係為咗要應付中國體育代表團要去參加第16屆奧運會嘅關係嚟起咗呢間訓練基地，佔地22萬平方米。

## 歷史
*1954年：體育訓練中心完工開放，嗰陣時係中國體育代表團嘅訓練基地。之後就做咗廣東主要嘅體育訓練基地
*1972年：基地改名叫「廣東省體工隊」
*1993年：由廣東省人民政府嚟將佢正式改名叫「廣東省職工體育運動技術學院」
*2000年：改名叫「廣東省體育運動技術學院」
*2013年：改名叫「廣東省體育訓練中心」

## 主要任務
呢間體育訓練中心嘅主要任務係培養啲體育猛人。其中主要嘅運動專案係包括咗田徑、游水、舉重、體操、跳水、乒乓波、劍擊、籃球、排球、水上花式游水、羽毛球、網球、武術、彈床、棋牌。

## 出過嘅猛人
*中華人民共和國體育代表團入面第一個攞咗世界紀錄嘅人：陳鏡開，舉重。
*中華人民共和國體育代表團入面嘅第一個世界冠軍：容國團，乒乓波。
*出名嘅奧運會冠軍：
**陳偉強，舉重。
**曾國強，舉重。
**孫淑偉，跳水。
**陳曉敏，舉重。
**肖俊峰，體操。
**胡佳，跳水。
**勞麗詩，跳水。
**馬琳，乒乓波。
**楊景輝，跳水。
**楊維/張潔雯，羽毛球。
**陳燮霞，舉重（其後因運動禁藥被取消資格）
**何沖，跳水。
**楊伊琳/李珊珊，體操。
**陳藝文，跳水。
**全紅嬋，跳水。
類:廣州運動
橫坐標

**橫坐標**（，）係平面直角坐標系入面水平方向嘅坐標，一般又稱為 x 坐標。喺複數嘅平面直角坐標表示入面，對應複數嘅實部。
## 同 <math>x</math> 坐標嘅區別
x 坐標一般係指直角坐標系入面第一個坐標分量嘅坐標，可以係平面坐標系，亦可以係空間坐標系，少數情況下會用於四維及四維以上嘅直角坐標系。而橫坐標衹用於平面直角坐標系。
## 睇埋
*縱坐標
麓湖公園

**麓湖公園**（）係廣州市嘅一個近郊公園，喺白雲山南麓，由白雲山風景區管理處管轄。

## 簡介
公園嘅湖係喺1958年起好，位置喺越秀區，東靠麓湖路；南邊係麓湖路同恆福路（橫枝崗地區）嘅交界；西邊係麓景路；北邊係白雲山。

地頭初名**遊魚崗水庫**，後尾改名**金液池**。因地處白雲山麓，1965年改名做**麓湖**，1984年辟做麓湖公園，成咗大型湖山公園（山水園林公園）。

## 面積
公園佔地面積係2500000平方米，其中水域面積係210000平方米，入面凈係得1個湖、而且個湖重好大，好似英文大寫字母——「」。公園入面嘅風景都係以馬尾松、臺灣相思桉同埋由竹整成嘅混交林植物為主。

## 景點
呢間公園入面嘅主要景點係有：
*山腳：
**聚芳園、簪香展館、蔭生植物棚、植物引種場、荷花池、半山植誼亭
*山上：
**五層閣、翠雲亭
*湖邊：
**真冰溜冰俱樂部、兒童遊樂園、星海園、白雲仙館、別墅式綠湖賓館、鹿鳴酒家、清涼界餐室、遊艇部同埋垂釣區等。

## 主要嘅景點
### 麓湖碑
喺麓湖嘅最南邊有棟牌係叫麓湖碑，而呢塊牌係爲咗紀念1958年嗰陣靠廣州市人民嘅義務勞動嚟整呢個湖嚟整咗呢棟牌。

### 聚芳園
喺麓湖嘅最北邊上咗山頂，嗰度重見到有間入面有大自然景嘅園中園。而園中園入面係有五層鵠樓同埋翠雲亭，葉蔭植物觀賞區同埋20000平方米嘅大草坪。有園林風格嘅餐廳同埋荷香燒烤場等。

### 燒烤場
### 星海園

星海園係喺1985年12月起好。呢間嘢係廣州市嘅文物保護單位同埋其中一間愛國主義嘅教育基地。入面有紀念碑、墓道、塑像、紀念館、巨型石雕像、音樂亭廊同埋墓座，係爲咗紀念音樂家冼星海嚟起嘅。入面重有300平方米嘅室，係整咗冼星海在世嗰陣做咗啲乜嘢。

### 兒童樂園

兒童樂園喺1983年起好，初期凈得簡單幾個遊樂設施，後嚟發展到好多娛樂化嘅品種，重加多咗個泳池。但隨後因設施殘舊同埋場地損壞原因而兩次關門改造。2015年4月底加開咗間泳場。

## 附近嘅交通

*巴士：
*:橫枝崗站、麓湖路站、廣州藝博院站

類:白雲山風景區
類:廣州旅遊景點
香港醫學會

**香港醫學會**（粵拼：hoeng1gong2ji1hok6wui5）（）係香港嘅醫生組織，前身係**香港中華醫學會**，於1920年成立。該會現擁有超過8,500名會員，佔香港註冊醫療執業者嘅大比數。

## 宗旨
*維護及提高香港醫學執業水準
*喺香港所有註冊醫生中，唔論種族、膚色或者信仰，培養友好嘅專業及社交關係

### 箴言
*「維護民康」

## 主要職能
*作為香港醫學界嘅喉舌
*提名會員參與各醫療機構、有關法定及非法定機構事務
*代表香港醫學界與國際醫療組織交流
*與國內嘅中華醫學會交流
*積極向公眾傳播醫學知識
*向會員提供娛樂設施 
*出版會員通訊及發佈季刊

### 會董會
香港醫學會由全體會員選舉出來嘅會董會管理。
***會長**（2010-2012）
:蔡　堅醫生 
***副會長**（2010-2012）
:陳以誠醫生
:周伯展醫生
廣州圖書館

**廣州圖書館**係中國廣州市政府設立嘅市級公共圖書館，喺廣東省廣州市天河區珠江新城花城廣場東側。2012年總流通人次達到337.6萬人次，總藏書量526.2萬冊。

舊館位於越秀區中山四路42號，喺1982年1月2號開館，2013年4月1號停用。而家喺珠江新城嘅新館係喺2012年12月初步開放，2013年6月全面開放。

## 歷史
1927年，廣州市長林雲陔為咗紀念孫中山，同埋促進文化事業，提議舉辦**市立中山圖書館**。經過市行政會議決定規劃籌辦。同年，派出募捐專員去美國、古巴、加拿大、墨西哥，得到華僑踴躍捐贈。1928年，成立廣州市立中山圖書館籌建委員為，林雲陔、杜定友等十六個人就作為委員。1929年，市立中山圖書館喺文德路原來廣府學宮嘅位置破圖動工。1933年10月15號，市立中山圖書館落成開幕，伍智梅任第一任館長。1934年，省圖書館被撤銷，其藏書33500冊由市館接收。1938年，廣州淪陷，市立中山圖書館停辦。

## 參攷


類:天河區

類:廣州科學城
銀星勳章

**銀星勳章**（英文：**Silver Star**），係美軍一項跨軍種通用嘅勛獎，又係聯邦軍事勛獎入面最高級嘅軍事獎章。銀星勳章係為咗表彰面對敵人嗰陣時做出英勇行為，但又未達到榮譽勳章，或者服務十字勳章授予條件嘅人；空軍飛行員擊落五架飛機或者以上之後，就可以攞。

## 史
銀星勳章嘅前身係1918年7月設立嘅「嘉獎星」。1932年7月，美國戰爭部下令以銀星勳章嚟取代一戰嗰陣時設立嘅嘉獎星。美國國會響1942年8月授權美國海軍頒發銀星勳章，12月授權美國陸軍頒發。現存關於銀星勳章嘅規定位於美國法典嘅第十卷。美國國防部無保留銀星勳章嘅授予記錄，有調查顯示自從銀星勳章創立以嚟，大約頒發咗10萬到15萬枚。

大衛·哈克沃思上校係最多次被授予銀星勳章數嘅人。佢響韓戰同越戰期間，得到十枚銀星勳章。1944年，陸軍女護士瑪麗·羅伯茨中尉、依萊恩·羅伊少尉、麗塔·弗吉尼亞·魯爾克少尉同埋艾倫·安斯沃思少尉因為撤離嗰陣時嘅英勇表現，成為首度獲頒銀星勳章嘅女性。

## 外觀
銀星勳章係一個外徑38毫米嘅金色五角星，金星嘅中間有一圈月桂花環，環繞住銀色五角星同金色嘅射線。勳章背面刻住「授予行動中嘅英勇行為」（英文：FOR GALLANTRY IN ACTION）嘅字樣。綬帶闊35毫米。

## 參考

*
*
*
*
中華人民共和國最高領導人

**中華人民共和國最高領導人**係指中華人民共和國歷史上有最高領導地位嘅領導人。呢個唔係一個官方用語，領導人亦唔需要做過特定嘅職位，不過多數會兼任中共中央總書記同中共中央軍委主席，領導地位得到中國共產黨嘅認可，就可以被視為最高領導人。中國官方原本將毛澤東、鄧小平、江澤民、習近平定義做中央領導集體嘅核心，將胡錦濤定義做以總書記為首嘅黨中央。不過喺2016年秋天嘅中共十八屆六中全會閉幕之後，習近平被中共冠以「領導核心」嘅稱號，佢之後更加延長任期，成為獨裁者。

中華人民共和國主席係中國名義上嘅國家代表，不過國家主席呢個職務名譽性質比較多，屬於虛位元首，一般係負責外交禮節同埋全國人民代表大會嘅程序性發佈命令工作，無乜嘢實權，行政上嘅政府首長係國務院總理。中國共產黨中央委員會總書記係執政黨嘅領袖，做得呢個位就一定要係黨內最高層中共中央政治局常委嘅首席，負責主管黨務工作。由於中國共產黨係唯一嘅執政黨，所以總書記基本上乜嘢都管，不過呢個位唔一定能夠完全掌握軍權，因為中央軍委另外實行主席負責制。中國共產黨中央軍事委員會主席係中國人民解放軍嘅最高統帥，即係三軍總司令，由於「槍桿子裏出政權」，掌握軍權一般就意味掌握真正嘅大權，所以呢個位被認為係最高領導人嘅身份象徵。不過中央軍委主席嘅職責只局限喺軍隊入面，如果插手國家事務就會被認為係「名不正，言不順」。

## 歷代領導人

## 參考

## 關聯
*黨同國家最高領導人
*中國共產黨中央委員會主席
*中國共產黨中央委員會總書記
*中國共產黨中央政治局常務委員會
海山樓 (廣州)

**海山樓遺址**係中國廣東省廣州市越秀區嘅北京路同埋東橫街嘅交界。呢個地方喺羊城八景入面，係有「**海山曉霽**」呢個名。

## 「海山樓」係點嚟嘅？
喺北宋嘅慶曆五年（1045年）嗰陣，有位叫魏讙修呢個人就喺廣州嘅南面整咗棟廣州嘅南門。而呢棟門喺宋朝入面，係廣州嘅其中一棟城門，因為呢棟門啱啱好係向南對正條珠江，所以就嗌咗「鎮南門」呢個名（清朝嗰陣時改咗名叫「大南門」）。到咗北宋嘅嘉祜年時期（1056年——1064年）嗰陣，由於宋政府爲咗畀外商嚟呢度做貿易，結果就用咗起廣州城嘅凈低啲料，喺廣州嘅南門附近整咗棟海山樓，而嗰陣時喺海山樓嘅南邊係條好闊嘅河，而河入面有5噼出咗水嘅沙洲；嗰陣啲人將呢5噼出咗水嘅沙洲嗌咗叫「五洲」呢個名，而所謂嘅「五洲」就係依家北京路附近嘅太平沙嗰邊。

## 點解「海山樓」冇咗？
到咗元朝嗰陣，海山樓嗰邊發生咗火燭就全部冧嗮。而家海山樓呢度係個天字碼頭附近，而北京路喺1995年就變咗步行街喇。

## 出面網頁
*海山樓遺址
*宋代羊城八景

## 睇埋
* 天字碼頭
* 北京路
崗頂站

**崗頂站**（；）係廣州地鐵嘅車站，2006年12月30號開始營運，位置喺天河區天河路嘅龍口西、東路口之間。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，既冇廁所又冇休息室響度。
#### 打掂

#### 打橫

### 站廳
崗頂站嘅收費區喺站廳嘅中間偏南嘅位，而北邊係人行通道，車站嘅商舖都喺嗮東西兩邊嘅免費區入面，而自助服務喺嗮車站東西兩邊嘅免費通道入面。而收費區有好多部扶手電梯同樓梯、專用𨋢往返月台都得。
### 月台
呢個站有一個島式月台，喺天河區天河路嘅BRT崗頂站地底。
### 出入口

呢個站一共有三個出入口，分別係A、C，D。其中A出入口嘅通道比較窄，加上周邊有好多寫字樓響度，所以上落班高峰期有好多人出入站，令出入口打嗮蛇餅。

另外，若果往返与BRT月台嘅話，必須要通過呢個站嘅A、D出入口之後，重要行天橋先至到。

## 頭尾班車信息同配線圖

## 車站歷史
### 規劃
喺2000年嘅近期線網規劃實施調整方案入面，由於嗰時話要開發石牌村嘅地區先至喺而家呢個站整咗個支線嘅車站。由於個站喺舊時崗頂村入面，所以「崗頂站」個名係噉嚟。
### 施工
2002年2月初，呢個站正式開始逳手起，期間天河路近中山大道西部分話要畀施工而封咗一半路面，令天河區近體育中心同中山大道西部分一度出現大塞車直到2004年春先至搞掂。
### 開通
雖然話嘅首通段喺2005年12月26號開通咗，但係呢個站重未開放。不過喺2006年12月30號嘅全線通車之後，呢個站正式開放。

## 利用狀況
崗頂站附近都係啲大型寫字樓、電腦等高科技產品嘅專賣場地方。所以好多時都係啲電腦城做嘢啲員工同市區過嚟崗頂地區買數碼產品啲人、附近啲寫字樓返放工啲打工仔上落車為主。尤其喺晚高峰屬電腦城閂檔時間，有好多員工同辦公寫字樓落班啲人成日揀呢個站上落，所以車站出入口好多時打嗮蛇餅。

## 高峰客流控制
呢個站嘅高峰客流控制時間係：

星期一到星期五（工作日期間）：8:00～9:00　17:30~19:00

## 附近嘅建築同景區

### 政府部門
* 天河區衛生防疫站
* 天河區公安局
* 天河區規劃局
* 天河勞動局
* 天河區人民檢察院
* 天河區人民法院
* 天河街派出所
* 廣東省邊防局總隊
* 廣東省武警總隊
* 廣東省檔案局
### 商場
* 天河電腦城
* 太平洋數碼廣場
* 好又多廣場
* 廣州新賽格電子城
* 摩登百貨
* 華億百貨
* 天河商貿大廈
### 醫院
* 中山大學附屬第三醫院
* 廣州長安醫院
### 寫字樓
* 龍苑大廈
* 天龍大廈
* 蓄能大廈
* 廣虹大廈
* 龍暉大廈
* 遠洋大廈
### 酒店
* 廣州總統大酒店
### 住宅
* 聚龍閣
### 會所
* 天河娛樂城

## 上一站·下一站




類:天河區鐵路站
明治

**明治**（）係日本明治天皇在任嗰陣最後用嘅年號，而時間係從1868年10月23號開始，一直到1912年7月30號為止。「明治」呢個詞係出自《易經》嘅「聖人南面而聽天下，向明而治」。而「明治」呢個年號喺以前入過替補10次。

## 同西方年曆嘅映射
明治M年同公元c年嘅關係：

M = c - 1867 = c - ( 1900 - 33 )

啫係話喺公元1900年或之後嘅年份入面，最後嗰兩個數字再加上33就係明治嘅年份喇。
人和站 (廣州)

**人和站**（「和」字有陰上變調，；）係廣州地鐵北延段嘅車站，2010年10月30日開通營運，位置喺白雲區106國道嘅K2460+320標記位。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。同大多數嘅車站一樣，冇休息室同廁所響度。
#### 打掂

#### 打橫

### 站廳
人和站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅西邊條人行通道入面。而收費區有扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。

### 月台
呢個站有個島式月台，喺106國道（廣州白雲人和地區）嘅地底。

### 商舖同自助服務
人和站入面有鋪頭畀乘客買嘢同埋食嘢，其中有便利店同埋麵包檔、洗衫舖。

另外，人和站入面得好少自助服務設施畀乘客用，包括咗自動櫃員機同自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引嘅服務。

### 出入口

呢個站有三個出入口，分別係B、C1同埋C2。從2017年11月14號開始實行嚴格安檢制度之後，除咗往返C1同C2出入口之間毋須接受安檢之外，其他是旦一個出入口之間當成過街通道往返嘅話，都要接受人過安全門、物過X光機、液體過檢測儀嘅制度。

另外，喺每個出入口附近成日都見到有拉客嘅五類車、藍牌車同野鷄車響度，不過呢啲車係冇王管，搞到出入站都好麻煩。

## 頭尾班車信息同配線圖
}

▼龍歸站
|}

## 車站歷史
### 規劃
喺1997年嘅《廣州市城市快速軌道交通線網規劃研究（最終報告）》入面話咗喺106國道嘅人和墟地區嗰邊整個站出嚟，嗰時係嘅一個站。後嚟喺2000年嘅近期線網規劃調整方案話咗，將2號綫縮短到廣州體育館而另外規劃咗一條新嘅機場快綫經過呢度。而2003年嘅規劃方案入面，機場快綫改成係嘅一部份。

### 施工
喺2007年5月14號，北延段正式開始逳手起。原先話喺出咗嘉禾望崗站之後嘅北邊嗰橛，冚唪唥係高架站，但因為話要拆好多間房屋同改嗮啲高壓線路，地鐵公司就唔想喺高架線路附近搞出個災難性嘅影響，加上有人喺開始逳手起之前俾人猛咁整蠱個工地，結果佢哋將規劃話嘅高架地鐵冚嘭唥都改嗮喺地下。廣州市政府就決定加10億蚊嘅投資入去改成地下嘅地鐵，結果搞到落成時間一拖再拖，喺2009年5月15號，車站南邊到龍歸站嘅區間搞出單大頭佛，啲盾構施工人員喺開艙做檢查時遇到不明氣體造成三人死亡。而施工一直到2010年7月份先至起好。

### 通車
2010年10月30號，3號綫北延段開通咗之後，呢個站正式開放。

## 利用狀況

人和站喺白雲區106國道嘅人和地區入面，佢係白雲區人和鎮嘅一個重要嘅樞紐站。由於附近有好多商舖同城中村嘅住宅都喺埋度，加上有去附近白雲區嘅村入面啲巴士（尤其係江高、良田、竹料同埋鐘落潭地區嗰邊）同埋花都嗰頭嘅巴士都喺呢度做總站，所以呢個站嘅人流都好多下。尤其喺客流高峰時期，甚至搞客流控制都有。

從2017年12月28號晏晝開始，由於同嘅唯一轉乘站——高增亦正式開通，去花都新華、楊屋同北站、近赤坭、獅嶺嗰邊啲乘客都唔再揀呢個站落車轉巴士，而係分流到花都地區啲站點入面上落。

## 附近嘅建築同景區
* 穗和城
* 人和華僑醫院
* 天虹廣場
* 富和花苑
* 人和拓展大廈
* 人和墟

## 註同攷

;註

;攷

## 上一站·下一站
朱可夫獎章

**朱可夫獎章**（；），係俄羅斯聯邦一項軍事勳章，以蘇聯元帥格奧爾基·康斯坦丁諾維奇·朱可夫嚟命名。

## 史
朱可夫獎章響1994年5月喺俄羅斯聯邦總統嘅命令之下設立。雖然呢個獎章喺俄羅斯設立，但係響1995年5月，獨立國家聯合體所有國家開始採用朱可夫獎章。

## 頒發
呢個獎章係頒畀喺俄羅斯法律規定下服兵役，無私、勇敢保衛祖國同公共利益，又或者喺軍演同訓練表現出色嘅軍人，同時紀念朱可夫元帥誕辰100週年。

## 獎章
朱可夫獎章係一個圓形黃銅勳章，直徑32毫米。正面有朱可夫元帥嘅半身像，而佢嘅軍服上面有元帥星。下面沿著獎章較低嘅周長，橡樹同月桂兩個分支嘅胸圍；勳章嘅上圍有浮雕字「ГЕОРГИЙ ЖУКОВ」（朱可夫）。

響2010年，朱可夫獎章嘅正面加多咗一行字「ЗА ОТЛИЧИЕ В СЛУЖБЕ」（卓越嘅服務）。

## 參考
日本捕鯨

日本人喺12世紀開始捉鯨魚，1890年期間日本將捉鯨魚工業化，同當時好多國家一樣有規模咁樣捉鯨魚。史上日本人捉鯨魚遠超佢嘅水域。

20世紀，日本大規模投資捕鯨業，直至喺1986年禁止為止。而日本繼續以科學研究做理由，用日本鯨類研究所嘅名義繼續捉鯨魚。而劏出嚟嘅鯨魚肉就會賣畀酒樓同埋舖頭。雖然喺國際捕鯨委員會嘅協議之下係可以，不過大多數嘅成員國都反對。2014年三月國際法庭裁定日本喺南大洋捉鯨魚，唔係為咗科學研究，同時禁止日本定喺南大洋繼續捉鯨魚。

出海捉鯨魚成為支持捉鯨同埋反對者嘅衝突點。環保組織、科學家同埋一啲國家反對日本捕鯨，覺得所謂嘅科學研究係冇必要，實質上只係為咗做生意嘅商業捕鯨。

日本咁講：捉鯨係可持續嘅，同埋需要科學數據去管理鯨魚嘅數目，重話反對者純粹係基於文化上嘅唔同，同埋感性咁將鯨魚擬人化。

## 攷
明治 (搞清楚)

**明治**可以係：
*年號
**明治，日本明治天皇上咗任嗰陣用緊嘅年號。
**明治 (大理)，大理國段素英嘅年號。
*日本皇帝
**明治天皇，日本第122代天皇。
*政府
**明治政府，經過王政復古大號令同埋戊辰戰爭後有咗朝廷嘅諸藩而成立嘅政府。
*企業
**明治安田生命保險（以前叫「明治生命」）
**明治控股
**明治製菓醫藥，明治控股入面嘅其中一間公司
**明治株式會社（以前叫「明治乳業」），明治控股入面嘅其中一間公司。
**明治屋
**明治礦業
**明治藥品
**明治圖書
*學校
**明治大學
**明治學院大學
**明治針灸大學
**明治藥科大學
*地名
**高雄市，日治時代臺灣高雄市嘅舊名。
海珠路 (廣州)

廣州市有兩條**海珠路**：
* 海珠路 (廣州越秀)，越秀區入面嘅海珠路，因為路嘅最南邊係珠江，條路啱好對住河對面嘅海珠石先至改咗噉嘅名。
* 海珠路 (廣州番禺)，番禺區沙溪大道附近嘅海珠路。
倫文敘紀念廣場

**倫文敘紀念廣場**喺中國廣東省廣州市越秀區嘅中山六路，西門口附近嘅其中一個廣場。附近冇幾遠就係西門口地鐵站嘅B出口東邊，海珠北路同埋海珠中路嘅交界。佢係一棟突出咗歷史人物文化風格嘅廣場。呢個廣場響2010年6月24號起，到咗2010年12月1號完工開放。而呢個廣場唔係好大，凈係得400平方米。

## 倫文敘係點樣嚟？

喺明朝嗰陣嘅南海郡（依家係叫廣州），就出咗有個名叫「倫文敘」嘅人，而呢個人就住咗喺詩書街福地巷嘅附近。喺明朝嗰陣時，中國嘅華南地區係冇幾個狀元出嚟嘅。而倫文敘就係雖然話出生嗰陣又窮又折墮，但係佢後嚟就變得好鬼猛嗰隻，重攞咗個狀元，之後倫文敘嘅三個仔都先後考上咗中進士，就變咗廣州民間喺傳說入面成日話倫文敘係個「神章」同埋「鬼才」呢兩隻名。而倫文敘嘅其中最出名嘅一首詩就係叫《倫文敘老點柳先開》呢首詩，重有三首叫「三寶佛前妙對朕語」、「智鬥柳先開」同埋「狀元（唔知後面嘅名）」喺依家嘅東南亞國家入面都㷫到爆噉滯。

## 廣場嘅落成
雖然話倫文敘故居係經歷過500年嘅變化到依家已經唔響度喇，但係響2010年6月24號，詩書街部門就響以前倫文敘故居嘅北邊重新起咗呢個廣場，而呢個廣場到咗2010年12月1號就落成重開放咗。

## 附近嘅車站
*1號線：西門口站
*巴士：西門口（中山六路）站

## 註
曹真 (搞清楚)

**曹真**可以係：
*曹真，三國曹魏大將軍
*曹真 (大明)，元末起義將領
*曹衛民，作家，筆名曹真
大石站

**大石站**（；）係廣州地鐵嘅車站，2006年12月28號開放，位置喺番禺區大石街道，新光快速路同群賢路嘅交界地底。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇廁所同休息室響度。
#### 打掂

### 站廳

大石站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊嘅免費通道入面。而收費區有好多部扶手電梯同樓梯、專用𨋢往返月台都得。
### 月台

呢個站有一個島式月台，喺新光快速路同群賢路嘅交界嘅地底。

### 商舖同自助服務
而家嘅大石站入面凈係得好少鋪頭畀乘客買嘢。但係大石站入面重有自助服務設施畀乘客用，包括咗自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B、C、D。

## 頭尾班車信息同配線圖

## 車站歷史
### 規劃
========
呢個站最先喺2000年嘅地鐵規劃出現咗，嗰陣因番禺撤市改區，結果向南延長到番禺廣場站。嗰年規劃咗經呢個站。
#### 嘅車站（已經取消咗）
喺設計同起緊時事先留低咗轉車結構，但未同時起埋另一邊，即使係2005年改咗嘅規劃都係噉。不過2010年修改過規劃，將原先轉車站改到漢溪長隆站而冇用到預留。家下個站嘅轉車結構暫時用咗流牆冚住。
#### 嘅車站
喺2012年3月份規劃嘅從張槎站到呢個站為止，車站事先留低咗轉車結構有可能會重新用返。雖然2016年份規劃改到去南村萬博站嗰邊，但重經呢個站。
### 施工
到咗2002年5月，嘅工程開始逳手起。而工程一直到2006年底先至起好。
### 開通
喺開咗首通段之後一到未通到呢個站，直到2006年12月28號嘅全線開通嗰陣先至開始營運。
### 奇裝異服唔畀入站事件
2018年7月18號晚黑，有位身着住冇袖LOLITA服飾嘅大學生入去搭地鐵時，當場俾安檢人員攔咗落嚟，話係「奇裝異服」而唔畀入站搭車。事發後，事主第一時間發佈咗微博。即刻引起網上好多人討論，有網友唔明點解LOLITA服飾係奇裝異服。後嚟廣州地鐵官方第一時間關注咗呢單嘢，兩日之後即刻向事主道歉，重解釋嗰日上緊班嗰位安檢員係新仔，完全未知得嗮咩叫「奇裝異服」，重要求嗰位新仔去安檢公司加強培訓。廣州地鐵官方亦同時提醒：凡係入站搭車啲乘客帶有恐嚇性或醜化性嘅裝扮而引發其他人不安嘅，工作人員都有權唔畀入站坐車。

## 利用狀況
呢個站嘅附近有好多條巴士線路同埋樓巴接駁。再加上附近又有祈福新邨、南國奧林匹克花園、廣州碧桂園、星河灣等等呢啲大型樓盤，有啲打工仔成日都嚟呢個站落車返放工，呢個站係棟好繁忙嘅廣州地鐵車站。車站主要服務喺車站附近嘅番禺大石附近地區嘅大型樓盤嚟返放工學嘅人比較多。

雖然話呢個站距離原嚟嘅大石地區都好遠吓，但係A出入口隔籬有個巴士站可以去到唔同地區，所以有部分大石地區住嘅居民，甚至喺南村嘅大多數居民坐巴士嚟呢個站搭地鐵。所以呢個站嘅出入站人流都好多，尤其喺上落班高峰嗰陣重逼到爆咁滯。

家下工作日朝早07:40～09:00，喺同和到呢個站路段加開咗早高峰短綫，所以呢個站亦變成早高峰短綫嘅總站。

## 接駁巴士

## 附近嘅建築同景區
### 住宅
* 錦繡銀灣
* 星河灣

## 參考資料

## 上一站·下一站




類:番禺區鐵路站
名波浩

**名波浩**（**ななみ ひろし**，）係日本足球員，司職中場，日本足球代表隊前成員，1995年到2001年一共幫國家隊出戰67場，入9球。

## 出面網頁
* 
* 
* 
* 
*
人見絹枝

**人見絹枝**（**ひとみ きぬえ**，）係日本田徑運動員，係日本首位攞到奧林匹克運動會獎牌嘅女子選手，曾經係100公尺、200公尺同埋跳遠嘅世界紀錄保持者。

## 出面網頁

* 

類:日本女運動員
人耳鼠

**人耳鼠**（，又作）係隻喺實驗室用生物工程技術整出來嘅老鼠。佢背脊道有塊軟骨，望落去好似人嘅耳仔噉。20世紀90年代末，隻老鼠嘅相喺互聯網廣為流傳，並且激起過一股反基因工程嘅抗議浪潮。

## 誕生
人耳鼠係由嘅 Charles Vacanti 同同事一齊整出來，成果1997年發表。佢哋首先將牛軟骨細胞放落一個生物相容性好好嘅耳形模裡面培養。培養到差唔多成形，就移植入一隻經過基因改造而缺少排異反應嘅老鼠皮下。爾種經過基因改造嘅老鼠喺生物科研試驗裡面經常用到，叫做。

## 參考
海珠路 (廣州越秀)

**海珠路**（）係中國廣東省廣州市越秀區入面嘅其中一條一般馬路。呢條路係喺盤福路同埋百靈路嘅交界同廣州市第一人民醫院東門嘅附近開始，一直向南去到長堤大馬路口。呢條路響1932年開通。

## 概要
全長2325米，闊10米，成條路係單行綫，凈係可以從北邊向南邊行。呢條馬路分開咗北、中、南三條嘅。

## 史
其實「海珠路」呢個名係因為呢條路嘅最南邊係珠江邊，啱好對住嚿海珠石先至改咗噉嘅名。響1932年，廣州市政府決定開條馬路，嚟拆咗官塘街同埋竇富巷嚟整成海珠北路；跟住就整闊咗條西濠街同埋東邊嘅南濠窪地嚟整咗條仙羊街，跟住起咗條海珠中路；之後就拆咗板箱巷、油欄門同埋油欄通津嚟整咗海珠南路。

## 海珠路嘅三條道路，起點到終點
*海珠北路：從盤福路同埋百靈路嘅交界，廣州市第一人民醫院東門附近嗰頭一直去到中山六路嗰邊
*海珠中路：從中山六路嗰頭一直去到大德路嗰邊
*海珠南路：從大德路嗰頭一直去到長堤大馬路嗰邊 

## 經過嘅道路

呢度啲路順序係從北去到南嚟排嘅，其中**加粗**咗嘅字係主幹道：
* 百靈路、盤福路
* 淨慧路
* **[[中山路 (廣州荔灣至廣州天河)|中山六路]]**
* 光塔路
* 惠福西路
* 觀綠路
* 大德路
* 大新路
* 一德路
* 長堤大馬路
海珠路

**海珠路**可以係：
* 海珠路 (廣州)：廣東省廣州市入面嘅其中兩條馬路，一條喺越秀區，另一條喺海珠區。
* 海珠路 (香港)：香港特別行政區新界屯門區入面嘅其中一條馬路。
* 海珠路 (北海)：廣西省北海市海城區入面嘅其中一條馬路。
* 海珠路 (天津)：天津市河西區入面嘅其中一條馬路。
* 海珠路 (舟山)：浙江省舟山市普陀區入面嘅其中一條馬路。
雪糕機

**雪糕機**係整雪糕嘅電器，可以將牛奶、糖等雪糕原料一路攪一路雪，最後整成雪糕。
罐頭刀

**罐頭刀**係開罐頭嘅架撐，通常都係用兩個齒輪夾住罐頭頂邊邊，𠝹開頂蓋。
大石大橋

**大石大橋**（）係中國廣東省廣州市嘅一條橋，響1982年落成通車。呢條橋橫跨珠江兩岸連接番禺區嘅洛溪同埋大石呢兩個地方。

## 連接位置
南邊從105國道嘅2571.8公里嘅標記呢度（賓至路）開始，跨過珠江，北到105國道嘅2571.1公里（迎賓路）呢尐。

## 長度、闊度、高度
橋全長700米，闊28米，雙向八車道。兩邊嘅人行道各4米，車行路闊13.4米。

## 事件
### 道路擴建工程
喺呢條橋起好之後一直到2010年6月23號，凈係得兩條車道噉少。喺2010年6月24號，條橋嘅擴建工程已經開始喐手，到咗2010年7月28號就整成8條車道嘅橋。
捷泰廣場

係中國廣東省廣州市入面嘅其中一棟比較豪華嘅寫字樓。呢棟寫字樓係喺越秀區嘅中山六路同埋光孝路嘅交界，西門口地鐵站C出口嘅上面。呢棟大樓喺1995年起，1998年完工開放。成棟大樓嘅佔地面積係大概1650平方米，有21層樓。

## 附近嘅商業圈
* 中六電腦城
* 電玩巴士（西門口頤高店）
* 頤高數碼廣場西門口店
* 國美電器中山六路店
* 西門町潮墟
* 陶街電器城
* 和富百貨商店

## 附近嘅交通
* 1號線：西門口站
* 巴士：西門口（中山六路）站
西城都薈

**西城都薈**（）係中國廣東省廣州市嘅其中一間大型嘅綜合購物商場，呢間嘢喺荔灣區黃沙大道8號。佢係由和記黃埔地產（廣州荔灣）有限公司嚟發展嘅。西城都薈係喺廣州地鐵開始起嗰陣時，由廣州市人民政府喺香港招商嘅首批地鐵上蓋嘅綜合商業同住宅嘅專案。喺2004年開始開工，到咗2007年，住宅同埋商業部分已經完工。

## 佔地面積
呢間廣場嘅占地面積係大概71000平方米，成間商場有4層樓，其中地下有1層樓同埋地上有3層樓，成棟樓嘅面積大概88,000平方米，而呢間商場係第一次整咗「國際級悠樂生活」嘅概念嚟搞咗中外時尚名店、流行百貨、中西食肆同埋影院、超市都有；其中附近重有14000平方米嘅戶外南北廣場嚟做推廣宣傳嘅平臺。

## 附近嘅車站
*1號線同6號線：黃沙站
*巴士：黃沙總站、黃沙碼頭站

## 連出去
*西城都薈網站
大學城北站

**大學城北站**（；），之前嗌過**北亭站**（；），起緊嗰時嗌**大學城站**（；）。佢係廣州地鐵同嘅轉車站。位置喺番禺區大學城入面嘅中心大街北同埋中環東路嘅交界，有4個出入口。不過兩個站嘅站廳同月台嘅開放時間都唔同，其中喺2005年12月26號開放，而喺2025年6月29號開放。

## 結構
### 樓層
呢個站凈係得地下嘅兩層樓。其中地下一樓係站廳，而地下二樓係嘅月台，而地下三樓係嘅月台。
#### 打掂

#### 打橫

### 站廳
大學城北站嘅收費區喺站廳嘅中間偏東北嘅位，而西南邊係人行通道，四周圍俾車站嘅商舖圍住嗮。而收費區入面有好多部扶手電梯同樓梯往返月台都得。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1個島式月台同1個側式月台，喺大學城中心大街北嘅地底。佢係成條嘅島式月台入面，話得係最細嗰個。

另外，呢個站有條存車線響度。不過其中一邊嘅島式月臺（有存車線嗰邊）有裝到月台幕門，但由於呢個島式月臺太窄，甚至有柱同扶梯擋住部分車門對應位，所以嗰邊嘅月台幕門冇裝到滑動裝置，凈係裝咗幾個推逳裝置。如估出現突發事件要入呢個站嘅存車線嚟疏散嘅話，列車停低咗重開埋門之後，乘客就一定要自己推開月台幕門先至可以入到月台度疏散。

### 商舖同自助服務
而家嘅大學城北站入面有好多唔同類嘅鋪頭畀乘客買嘢同埋食嘢，好似有便利檔、麵包檔同菩提子酒店等。

另外，大學城北站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

呢個站一共有4個出入口，分別係A、B同埋C，D。

## 頭尾班車信息同配線圖

## 車站歷史
### 規劃
;
呢個站最先喺2000年嘅《近期線網規劃實施調整方案》入面出現咗，話係嘅中途站，佢同時重係廣州大學城嘅其一配套地鐵站。之後呢個站入咗4號綫首通段（大學城專線）嘅工程入面先起。
;
呢個站最先喺2010年份地鐵規劃入面出現，嗰時方案雖然話提出將行緊大學城東南邊近嶺南印象園東南部份嘅一分為二，摱到入面，但方案冇人讚成而拋棄咗。後嚟改咗規劃連續經過首通段喺官洲同小谷圍入面行過嗰3個站。隨後東南段連續改咗2次位，但一樣冇改到經過呢個站份。

### 施工
到咗2003年3月份，呢個站就開始正式逳手起。而工程一直都到2005年2月份先至搞掂。
### 通車
2005年12月26號，開通咗之後，呢個站正式開放。
### 改名
喺2006年8月23號，呢個站正式改名嗌「大學城北站」。佢重係第一個喺營運咗無耐之後改咗中文名嘅地鐵站。

## 利用狀況
呢個站係大學城入面嘅其中一座地鐵站，佢重係往返大學城嘅主要交通工具。喺呢個站入面，一般都係啲大學城入面嘅高校學生成日嚟呢度坐車嘅，重有啲係北亭村附近住嘅樓盤啲人。如估喺星期五晏晝同埋星期日傍晚，呢個站成日都有好多人上落。而喺平時，呢個站都幾多人用下。

另外，凡係天氣比較好嘅周末同節假日嗰陣，成日都見到喺廣州市區入面嚟嘅乘客到呢個站落車，跟住轉巴士去到長洲島同小榖圍島入面嘅廣東科學中心入面玩。

重有，凡係廣州大學城中心區體育場嗰度有大型嘅足球比賽或大型演唱會嘅話，呢個站都比較多客流下。

## 接駁巴士
大學城北地鐵站：
*日班車：
*:廣州巴士：
*::一般：
*:::801
*::BRT：
*:::B25
*::大學城專巴：
*:::大學城2、大學城4
*:番禺巴士：
*::番202
*夜班車：
*:夜48
綜合商業北區站：
*日班車：
*:廣州巴士：
*::一般：
*:::801、383、387
*::節假日巴士：
*:::假日專綫5
*::大學城專巴：
*:::大學城環1、大學城環2、大學城1、大學城3、大學城4
*:番禺巴士：
*::番201
*夜班車：
*:夜50

## 附近嘅建築同景區
### 社區
* 大學城綜合服務北區
* 北亭村
### 學校
* 中山大學
* 華南師範大學
* 星海音樂學院
* 廣東外語外貿大學
### 體育場
* 廣州大學城中心區體育場

## 攷

## 上一站·下一站




類:番禺區鐵路站
白雲文化廣場站

（），規劃時期嗌過**新市站**（；）同埋**會議中心站**（；），係廣州地鐵同嘅轉車站，位置喺白雲區白雲新城入面，白雲國際會議中心嘅西邊嘅雲城中三路南邊冇幾遠嗰度，隔籬冇幾遠係新市雲霄樓同埋蕭崗涌。不過兩個站廳同月台範圍嘅開放時間都唔同，其中喺2010年9月25號開放，而喺2025年6月29號開放。
佢同嘅京溪南方醫院站一樣，都係家吓廣州地鐵系統入面，車站名最長嘅一個站。

## 結構
### 樓層
呢個站一共有3層樓嘅地下區域。其中地下一樓係站廳同嘅月台，而地下二樓係收費區嘅聯絡通道、嘅轉車通道；地下3樓係月台。呢個站有站內廁所同母嬰室響度，都喺晒嗰邊。

#### 打掂

#### 打橫

### 站廳
呢個站分開咗東同西2個站廳響度，而且2個站廳嘅免費區係冇連埋一齊嘅。但係東西兩個站廳同兩個月台之間，係用咗三條收費區通道（有兩條喺車站嘅月台南北南邊，重有一條喺站廳嘅收費區入面）嚟連埋一齊嘅。

### 月台
呢個站有2個側式月台，喺喺白雲區白雲新城入面，白雲國際會議中心嘅西邊嘅雲城中三路南邊冇幾遠嘅地底。

### 商舖同自助服務
雖然話而家嘅白雲文化廣場站入面得好少舖頭畀乘客買嘢同食嘢（有麵包檔、充值中心同埋多媒體舖頭），但係車站入面有自助服務設施畀乘客用，包括咗自動影相機、自動販賣機同自動櫃員機；重有可以充羊城通、交水電費同交通嘅罰錢、查地鐵嘅路線、頭尾班車嘅服務。而商舖喺車站嘅C出入口附近。

### 出入口

呢個站一共有3個出入口。分別係A、B、C，但呢3個出入口冇連埋一齊。

## 頭尾班車信息同配線圖

## 車站歷史
### 規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅「新市」站，嗰時嘅站位就喺而家新市鎮，機場高速公路嘅新市站（北行方向）附近。到咗2002年，呢個站嘅站位就移咗入嚟而家呢度（新市雲霄樓嘅東南邊），重改咗名嗌「會議中心」站，但係後嚟又改咗一次名嗌「白雲文化廣場」站。至於點解改成咁長嘅站名，係因為廣州市地名辦話呢度附近規劃咗要起白雲文化廣場出嚟。嗰時車站要等白雲機場搬走咗先至可以起。

### 工程

由於舊嘅白雲機場喺2004年就搬走咗，而白雲新城就喺2007年先至搞掂嗮。而嘅北延段經過政府批准，終於喺2008年正式開始逳手起，呢個站喺2010年1月份封頂。
### 開通

喺2010年9月25號，呢個站喺舊嘅2號綫一分為二之後，就開咗呢個站。而家佢係嘅中途站。

## 利用狀況
由於喺舊嘅白雲機場搬走咗之後，佢北邊嘅地皮都重未搞到有效嘅開發，尤其係呢個位，都係啲空嘍嘍嘅地區，所以三個出入口都喺嗮荒蕪之地入面。雖然話呢個站嘅東邊冇幾遠就係白雲國際會議中心，西邊幾百米就係啲住宅同埋新市嘅城中村地區，但係凈得新市東邊一帶距離比較近。附近喺建設緊嘅廣東畫院新址。

因為呢個站靠近蕭崗村同埋齊富路，嗰度嘅居民會嚟呢個站搭地鐵。新市墟亦會有部分乘客搭巴士嚟呢個站轉車。所以呢個站喺早晚高峰有好多人嚟坐車，其餘時間就少啲人。如果白雲國際會議中心有汽車展覽等大型活動，呢個站重會人山人海。

而站名方面，佢同飛翔公園站一樣，由於附近根本就冇白雲文化廣場，所以有啲市民質問點解呢個站嘅站名咁無哩頭。

## 接駁巴士
日班車：
*新市雲霄樓總站
*:555
*白雲國際會議中心站
*:36、38、66、76、76A、127、223、245、265、529、805、864、B18、大學城1、旅遊3
*白雲文化廣場站地鐵總站
*:420A、421
*雲城西路中站
*:199、742
夜班車：
*白雲國際會議中心站
*:夜9、夜52

## 附近嘅建築同景區

### 大型會議場
* 廣州白雲國際會議中心
### 住宅區
* 新市雲霄樓
* 中海雲麓公寓
### 學校
* 東方明珠幼稚園
## 註

## 上一站·下一站
雙拖漁船

**雙拖漁船**，簡稱**雙拖**，係一種拖網作業嘅漁船，由兩部船分別帶住一個巨大嘅拖網嘅兩邊，兩部船中間隔一段距離來保證個網完全伸展開，並排同速航行來捉魚。

由於拖網會破壞海洋生態，近年唔少環保組織反對爾種船繼續出海。

## 睇埋
*單拖漁船
單拖漁船

**單拖漁船**，簡稱**單拖**，係一種拖網作業嘅漁船，由一部船船尾帶住拖網，邊行邊捉魚。

由於拖網會破壞海洋生態，近年唔少環保組織反對爾種船繼續出海。

## 睇埋
*雙拖漁船
拖網

**拖網**，既可以指一種曾經好流行但係而今正逐漸減少嘅捉魚方式，又可以指爾種捉魚方式中所用到嗰個網。由一部或者兩部漁船（分別叫單拖同雙拖）拖住個網來捉魚。

## 分類
拖網捉魚分成兩種：中層拖網同底拖網。其中中層拖網喺海床上面水面（中等深度）拖行，而底拖網就係個漁網直接貼住個海床來拖行。

## 生態
拖網捉魚普遍存在嚴重嘅意外捕撈，另外底拖網重會破壞海床，直接破壞大量珊瑚魚嘅棲息地珊瑚，所以近年來好多環保人士反對拖網作業。

## 參考
Yahoo!知識+

**Yahoo!知識<sup>+</sup>**（中國叫**雅虎知識堂**，香港叫**Yahoo!知識<sup>+</sup>**，台灣叫**Yahoo!奇摩知識<sup>+</sup>**），英文系地區叫佢做**Yahoo! Answers**，係一個開放性嘅知識分享平台，畀啲用戶可以同網友做問答嘅互動，藉住各人嘅經驗同專長，喺問同答嘅討論之間，幫用戶搵出滿意嘅答案，同類似性質嘅Answers.com、Google Answers（已經閂咗）、愛問知識人同埋百度知道可以稱之為競爭關係。用單純嘅問答系統嘅好處係可以唔需要喺唔同並且以分類為主嘅論壇時間搵答案，同喺關鍵字搜索入面嘅結果曬時間搵答案。無論係做乜嘢行動，都至少需要一個雅虎戶口，並且需要返自己嘅知識檔案。（喺香港，要評價要再手機認證）全球雅虎最早嘅知識+係由韓國響2003年6月設計嘅。Yahoo!知識+到而家為止已經喺至少19個地區建立咗。

知識服務係免費嘅會員服務。雖然係噉，但係英文版嘅Yahoo!知識+嘅發問次數仍然冇急升，反而有啲荒謬嘅問題出現。事實上，Yahoo!因為廣納冇智慧財產權審核制度嘅知識問答文章而促成咗知識所屬雅虎搜尋引擎達到率（reach）大增。另外喺台灣，知識搜尋網甚至搶佔60%以上市佔率。到咗2013年5月29號，Yahoo!奇摩知識+嘅已解決問題數量已經超過二千零四十八萬六千條。

2021年，雅虎閂咗大部分知識+服務，而家得日文版重運作緊。

## 網站運作
知識+可以分做四個部份，包括：「發問」、「回答」、「搜尋」同埋「發表」（回答可以分做一般知識、個人煩惱同埋快問快答，而發表亦可以分做一般嘅知識同一啲高檔啲嘅知識）。到而家為止，用知識+係完全免費嘅，無論喺知識+入面問嘢、答問題同埋做分享知識（寫文章）都唔會收任何錢。只要嗰個用戶有雅虎嘅個人戶口，就可以用知識+呢一項服務。

知識+嘅運作係採取點數問答機制嘅，並以「預付+回饋」制來實行。當用戶發問嗰陣，嗰個用戶必須先畀五至二十點不等嘅點數，呢啲點數將由系統先行扣除並且幫你保管住先，等到嗰個發問者揀出最好嘅解答或者有咗投票結果之後，再將點數轉贈畀最佳解答者。畀住先嘅點數，因為會贈送畀最佳解答者，所以叫做「解答贈點」。高啲嘅解答贈點可以吸引多啲嘅網友來回答，用戶通常會自行依照問題嘅難易度、緊急度嚟畀點。當揀出最佳解答之後，如果評價好好，發問者同最佳解答者可以各自攞到10~100點嘅系統贈點，作為將問題轉換為知識嘅回饋。

發問者喺發問問題嗰陣可以選擇問題接受回答嘅日數，由1到10日不等。喺「問題分數」入便，用戶可以選擇將5、10、15、20分贈送畀「最佳  回答」者。發問完畢之後，贈送嘅分數會即刻喺發問者嘅知識分數入面扣除。如果問題嘅發問時間就快到但係仍然冇滿意嘅回答出現，用戶可以選擇「延長發問」，發問時間將再延長5日。每個問題淨係可以延長發問1次，唔使另扣點數。

喺一個禮拜完咗之後，系統會喺某一個類入面以最多「最佳解答」數嚟揀出嗰個類嘅「本週分類高手」，所以一個人可以做好多唔同類嘅分類高手。

## 各種語言版本一覽



*2005年10月，中國雅虎俾阿里巴巴集團全資收購。2013年9月1號，中國雅虎關閉門戶業務，雅虎知識堂亦隨之停止服務。
*2021年4月雅虎香港宣佈由4月20號開始唔可以再問新問題，網站會由同年5月4號開始停止服務。

## 合併
2008年12月15號，香港知識+同台灣（奇摩）知識+嘅戶口進行合併，合併之後香港同台灣嘅用戶淨係需要使用一個Yahoo! ID，就可以同時參與香港同台灣知識+，方便各用戶進行知識交流。喺革新咗之後，台灣知識+嘅問題同埋知識亦有機會喺香港知識+入面顯示，相對亦一樣。以香港用戶為例，由香港保留戶口所發問嘅問題同埋知識將會優先顯示喺香港知識+入面。如果用戶係選擇保留香港戶口，呢個用戶所發問嘅問題將會喺香港知識+入面獲得優先顯示，但係喺台灣知識+入面嘅顯示次序就會較後。而用戶喺知識+入面搜查資料嗰陣亦一樣，由該地區戶口問嘅問題或知識嘅顯示次序將會較前，即香港知識+會以香港問題同埋知識為先，相反亦然。

## 用戶等級
喺每一個語言版本嘅Yahoo!知識+入面，系統都會以點數數量、答問題數量等等嚟將「用戶」分做幾個「等級」，而喺「等級」入面，又分做五個「級仔」（「知識長」除外），而雅虎亦會間唔鐘做下革新咁。以香港版本Yahoo!知識+為例，系統就會分做：
*知識長
*博士級
*碩士級
*大學級
*中學級
*小學級
*幼兒級
*匿名（未啟用知識檔案）

## 服務衍生嘅問題
*相同或者類似嘅問題成日被網友一而再，再而三咁提問，而答案亦唔會隨時代嘅改變而有所差異，無形中浪費好多網絡資源。
*答案嘅正確性冇設置檢核機制，錯嘅答案成日被重複轉貼，啱嘅答案就成日被忽視，亦都無設置糾正機制以修正人哋錯嘅答案。
*問答嘅資料庫雖然龐大並且富含各種資訊，卻無系統性嘅整理，好似喺貨倉入面堆滿各種貨物，卻因擺放方式雜亂無章，而無法方便使用。
*因為無有效嘅管理同規範，導致商業廣告氾濫，但雅虎方面淨係進行扣點處分，冇有效嘅阻嚇作用。

## 睇埋
* 百度知道

## 參攷

## 出面網頁
*香港Yahoo!知識<sup>+</sup>簡介
*台灣CNET：Yahoo將知識服務納入搜尋應用
意外捕撈

**意外捕撈**，或者叫**雜魚**，係漁業生態裡面嘅術語，指捉魚嘅時候除咗捉到想捉嘅嗰一種或幾種魚之外，重會捉到大量其它唔想捉嘅水生動物。

由於意外捕撈嘅價值低，所以通常漁民會將意外捕撈丟返落海，但係大部分意外捕撈嘅生物喺丟返落海之前已經死咗。所以意外捕撈係對海洋生態嘅嚴重破壞。近年來漁業逐漸向減少意外捕撈嘅方向發展。拖網係造成意外捕撈嘅一個典型例子。

不過意外捕撈亦唔一定冇商業價值。好多食得嘅雜魚喺捉到之後，會分開嚟賣出去。呢啲雜魚通常當小食嚟食，而唔係主菜，只係因為唔係個捕漁區嘅重點水產而分類做雜魚。